url: =Banghangin Lungsim Picing Thei Mahmah Lo? - Laibu Saal\nHome > Thuluui/Articles > Banghangin Lungsim Picing Thei Mahmah Lo?\nBanghangin Lungsim Picing Thei Mahmah Lo?\nA Gelh: Awn Za Pau\nA Kawlgam a Vaigam tawh tehkak in gen naii kei phot zawzen ni. Bang hangin Zogam ah Ciimnuai’ tate ih muhna ih ngaihsutnate ih lawmdangte sang’ in picing zo lo zaw sese ih hiam? cih a hang’ a bulpi ding ka kankan ciangin, minam zui a ih luah suksuk picin lohna zong tawmkhat a kihel phial kha ta zongin, ahong khaktan pipen in anuai a thute hang hi ding in ka um hi.\nPicing lo ih cih ciangin nampi lungsim ulian lungsim kivom zo lo cihna ahihi. Tua bang ih cih ciangin kipawlna khat peuh ah ama deihna khat peuh kizui kei leh a langpan pah vaivai a nuaktai pahpahte zong khat in kihel ding hi. Kipawlna bup minthan nading sangin mi khat kia in minthanh lawh ding cih lungsim toi lungsim kawciik neihna zong ahihi. Sila lungsim ahi.. ei leh ei makai khat in om leh kithusimh nuam peuhmah lo in deidanna a tuamtuam kinei aa, mi namdang khat peuh hi leh thupi ngaihsut zaw kizui nuam zaw sese cihte zong ih picin lohna lianpi khat ahihi. Makai sunsunte’ ngaihsutna leh ih khuasak ziate ah Chin/Zomi minam bup aa phattuam nading cih thadah, Ciimnuai Zomite’ mailam kalsuan zia ding na-ngawn muhna leh sephuai nate kisem kimu thei zo naii mahmah lo in, ei leh ei sungah kinawngkaisak zo khop bektak ding ciangbek mah, kimu thei kisem thei zo pan bek hi, cihna ahihi.\nA khatna: Etteh Taak Ding Hero Kuamah Om Naii Lo\nAkhangto khin a khangto laitak a khangto naii lo gam akipan gam khempeuh in amau gam ading ciat, suah takna ngahna ding ahi zongin gam khantohna ding ahi zongin, ama pumpi lungsim khempeuh kipia a gam makai hero pi khat tek ki-nei tek hi. (Gentehna in Kawlgam aa’ dingin General Aung San)\nTua mah bangin gam khat sung a om minam neuneu a tuamtuamte in zong, a mau minam ciat ah nopsakna phat tuamna a ngahna dingin, makai vaihawm minthang khat ciattek mah na nei kawikawi uhhi. Tua a makai vaihawmpipa pen hero pi in nei in, ama vaihawm siamna leh kipiak ngamna te etteh pah uh aa, zompaih suaksuak pah uhhi. Ama nungah makai semte in a gam a lei khan toh semsem nadingin lam thak a tuamtuam zongin hong hahkat semsem pah uhhi. Ama sep zawhna kipiak khiatna tungtawnin tangpi tangta in zong zahtaak takpi pah uh aa, vaihawmna khat peuhah thu kimang diamdiam pah uhhi.\nEi Ciimnuai tate lakah tua bang a, ih minam bup a makai minthang ih hero pi ding tuni ciangdong kuamah a om naii kei hi. A om sunsun dia kithawite zong minam neu khat a’ding, khua leh tui leh beh leh phung sung ciang bek ahihi. Tupna gelnate township level zong a huam zo naii lo kitam mahmah lai hi. Mi nambup veina tawh a nuntakna sihpih ngam a luangkham ngam makai khat zong ki-om naii het lo khong hi.\nA kipan sunsun nih leh thum ih om tei hangin, gualzo paisuak taktak naii lo aa, a gah ih nek naii loh ciangin hero pi dingin min kivawh thei naii taktak lo deuh leuleu hi. Gentehna in: Kei mimal muhna leh kei phawkkhak pak na ciangciang ah Lt Col Son Khaw Pau, Sgt Thual Zen, Pu J Thang Lian Pau leh ZNC (Zomi National Congress), tu’n ZCD (Zomi Congress for Democracy) makaipi¬¬¬ Pu Chin Sian Thangte pawl in ama aituam nuntakna phattuamna ding nusia liangin, hangsan tak in gam leh minam aa ding kipiakhia ngam hi ci’n ka mu hi. Pu Chin Sian Thang in a mah bek hi lo in a ta leh a naiihuai teng khempeuh in thuak lawh pih dikdek lai uhhi. Luang khaam liang aa, a kipum piak ngamte lak ah hong nuntakpih lai Pu Chin Sian Thang leh Pu J Thang Lian Paute bek mah om lai ahih manin, matutna leh gah hoih gah phate hong gah khiat theih nading in thu nget sak ciat ni.\nTu hun ciangin amin in kipawlna atuamtuam a munmun a ciangciangah kitam mahmah nianua hi. Tua kipawlnate in zong, vaii thupi khat om leh kuamah ki-khaam ngam lo in mi khut aa gul man nuam vive lian tawh ih kibang hi. Kipawlna sung aa min leh zate sazukki puak in kipua lianluan bek aa, gam leh minam tawh kisai thupi thu lian sep taktakna ding a om ciangin, kuamah makai ngam mahmah lo zel hi. A makai thei taktak ding zong om lo lai mai ding uhhi. Kipawlna khat leh khat zong ki-nahvawhna om het lo lai mawk ahih manin, makai dingte a’ dingin, kipanpihna kitawsawnna om lo pah phot hi. Tua ahih manin, kipawlna khat ii makaite in amau omna tatna mun ciat tekah mit phe khepkhep in na op khekha tek lel mawk uhhi.\nTua hi a, tu dong mah ih kisapna bulpi pen in makai ih etteh ding, a muantaak kuamah om naii mahmah lo ih hih ziak mah hi pi pen hi. Hih makai etteh taak ding ih pian zawh nai lohna in, tua bang a makaih theihna ding athu in hong zawn naii lo maw? A hong zawnzawn kimlai pi mah ei lampan akipia khia zo kua mahmah a om naii lo ahih hang maw.. cih ei leh ei kikantel phot ding kisam hi.\nHih bangin etteh tak makai khat a nei hi leng, makaite thu khempeuh zong a tamzaw in ih zuisiam thei pah ding a, kipumkhat theihna ih nei pah ding hi. Tua kipumkhat theihna ih neih ciangin, kiphumkhatna ii hoihna leh gualzawhna a gah ih ciamta ding a, tua agah ih ciap khit ciangin liim sa in ih kipumkhat thei semsem ding hi. (Mai lamah khangno gam leh lei ki-ukna ding vaii - politics a lungtu zaw hiatte in, Political Science leh Law lam khawng nong zuih ding uh kong hanthawn nuam hi.)\nAnihna: Tiddim In Township Ciang Bek Ih Ngah Man Hi\nTedim khua Tedim gam pen Vuandok khutnuai Vuandok uksung (Township level) ciang bek in hong uk man hi pi pen hi. A zenzen in Mangpiza zum tutna khuapi khat hi leh (District level) hong uk uliante thunei uliante zong Vuandok Mangpi vive hong tam pah ding hi. Tua uliante khutnuai mahah ki-naiitak in tavuan nei Myo- oke, Lai-atpi za nei tampitak ki-om pah ding hi. Kumpi ukna sungah department tuamtuamte zuih ding thukhun leh pelh ding thukham a tuamtuamte zong zungthuk hongkha zo pah ding hi. Cih nopna ah hong ukzo pah dipdep ding hi.\nZo gamah Tedim uksung pan Tonzang uksung, Cikha uksung akituam khen khit na-ngawn in Tedim uksungah mi lusih a tam pen mah ih hi lai veve hi. Tonzang uksung leh Cikha uksung a pian ma in kitam mahmah kan zaw lai hi. Tua pen Vuandok za khat in hong uk bek suak mawk hi. Vuandok khat bek in hong uk ciangin kumpi lam pan zong departmentte ah milian tampi hong kihel zo lo pah phot ahih manin, department tek a kipan a munmun a ciangciangah, hong uk kim zo lo hong ban kim zo lo pahphot ahihi.\nGentehna-ah: Falam pan a khangsiah Paletwa uksung dongin singkung itna singkung thupitna na thei uhhi. Singkung a kem uliante’n na ukzo pah uh hi. Ei Tedim gamah singkung itna meel theilo in a no ih suan loh banah, a kung abul pan phuk in a selthuah ding in ih hawi nawn kei hi. Tua bek thamloh in a zung na leng tawh ih bullot lai tazen hi. Eimau te-ekhte-ekh in khawlmun khat peuh aa, a lim ih belh gegu singkungte na-ngawn, khut thak thoihna in nei in ih sat liam hamtang thei lai hi. A hiang na leng ih khiaktan thei lai mawk hi.\nIh Zogam dangte singkung it zia pen ei aa’ tawh kikhai mahmah hi. Mindat kum li ka om lai (1973-1976) in ka lam nasemte phalbi kipat ciangin mawtaw lampi sak leh khang pi 5 zai ding ka vaat sak hi. Mawtaw lampi lai zang aa taakno po zihziahte na vaat ngam peuhmah lo uhhi. Lam sak kendang aa, a zung bek awh lai kingkiang apuksa singkung lian pawl khat ka Lambu pa sawl lohin na phuk na sattan ngam peuhmah lo uh hi. An sing a tom uh ciangin a baihsa sing keute a bei leh, singhing tungah kah tangtang in a hiang keute sattanin tom uhhi.\nHih pen gen taak kei si na cih khak leh hih bang a gamtatna in, ih lungsim gitnat lohna, picin lohna, ngaihsutna kawcikna, angsung bek ngaihsun aa duhhop huaihamna, gam leh lei it theihlohna, awlmawhna (awareness) neihlohnate akilanghsak cilna zong na hi pah hi. Ih luah tohtoh ahoih lo ih neu lungsim puak abupi himhim puah phat ding akisam pha mahmah gige ahihi.\nHaka kum 10 (1977-1986) ka om sungin Chin State forest department ah a sem hong nusiasa U Hau Za Nang Kim Lai te’n makai in kum khat in singno kung 10,000 bang kisuan den hi. Tedim leh Tonzang lamah suan maw suan lo maw cih ka thei kei hi. A suan kei leh zong eimau tek in taang tha tawh taak pona ah taakno, hiang pona ah hiangno, pakngiam pona ah pakngiam, hai pona ah haikung haino ahih kei leh ahiang kisuan theite ahiang suan ding cih ahihi. An sing ding bang peuhmah pen ih suan kik tangtang ding kisam mahmah hi. Ih gam aa a piang lo Kawl pau in mezali kungte pawl bang Zogam ah suan leng khang baih mahmah aa, sing khul ding hi ta leh, a teh dawn ngeek, a paak ngum leh a gah na dongin kine thei lai hi.\nTu hun leuleu ciangin a nei zo a lei zote inh singkung phukna a nemtuam dingin, gas anhuanna vive ih zat kim zawk ding leh sing nemtuamna thukh bungte zong ih zat tek ding kisam hi. Khuapi khua neu aa om ih mite ih tel siam sak ding leh singkung itna lungsim a zung ih khaksak zawh nadingin ih mipite ih theihsak ding thupi pha mahmah hi.\nTua hi a, Vuandok za ciang ki-ukna township level bek a ih om den manin, ih khua muhnate zong kawcik in tangzai thei mahmah lo hi. Ih bukmun ih khan theihna dingin lungsim picinna ih neih ding kisam hi. Ih khuapi mahmah zong a level hong sang leh ih lungsim picinna zong a sangto sak pah ding ahihi. Khuata vaii a beh leh phung bek tawh kalsuan a aituam vaii bek thupitsaknate hong kiam hong dai tuam pah ding ahihi.\nAthumna: Biakna leh Leitung Thu Ah Pawl Tam Lua\nBiakna lamah ahi zongin Leitung kipawlna khat peuhpeuh ah ahi zongin, a moi a khangham makai nuam kitam kik pha mahmah bilbel ta leuleu hi. Mi gam mi lei pan a hong pian khiatnate bul gen kik nawn kei leng, Zo gamah RC leh ABM, SDA, Methodist cih khawng hong tung masate lakah, adangte tua zahpi in kikhenthang nawn lo hi. ABM pan aka khia a ke tampi tak hong piang khia leuleu hi. A ABM sung mahmah zongah ZBC, ZBCM, TBC cih bangin Tedim, Tonzang, Cikha uk sungtengah kitok nawi ngeiingaii zelzul ta leuleu hi. Banghang hiam cih leh picing ngaihsutna kinei zo naii mahmah lo ahih manin, nu’ dinmun pa’ dinmun ah mapang in aki-leptuah ding sangsik in, a bulcin vive panin kikhen thangna hong piang thuahthuah ahihi.\nHih thu tawh kisai in a phat tuamna ding om peuhmah lo a hih manin, kua mawh hi.. kua tang hi.. cih kua mah ngawh ding a kisam tuan nawn kei a, eimau tek mah ki-ngawh zaw in mailam ah kizuun kipuah phatna teng aa ih neih theih ding thupi zaw ding hi. Pasian thu um Pasian nasem kici Pasian mizatte sung teng vive pan mahah, khat leh khat kilang bawlna leh ki-theihkhialhna nasia tak aa, a om ciangin, lungsim siangtho tak aa Pasian a um a bia te’ lungsim sungah Pasian a upna leh a pomna a zawngkhal sak a thakiamsak zaw semsem ih suah khak ding lunghimawh huai mahmah hi.\nHih a tung aa thute huhau in, a omsa pawl tuamtuamte na-ngawn hong khuituah, hong kilomsak thei ding makai kician ih neihloh kawmkal ah, ABM sung bekbek ah Convention thum bang aa hong kikhen sawnsawn ciangin, lungsim siangtho tak a, Pasian thuzui tampi takte’ lungsim ngaihsutnate leh, khat leh khat kithutuak kipumkhat aa ih om kimlai laitak mah in, hong susia hong supoi hong khenthang thuah dingin hawmthawh huai lo takin, hong piang thuah ta lailai hi.\nBiakna vaii tawh kikhenna tuamtuam a om bek tham lohin, beh leh phung vaii leh akituam khen thuahthuah taak lo minam vaii ih ultung sak mahmah sansan ta dihdih hi. Pawl khatte bang inh, a Kawlgam a Vai gam leh Mikang gamah pawlcing hong kisak pian uhteh, bangkua phamawh panmun len ding khawng hong phuang kik san phapha uhhi. Khanglui lai ih Zo ngeina hi ci in, ngeina kemcing cih lamin ih la aa, beh leh phung nei lo aa, bangkua panmun nei lote a’ding bangin, hong maimial huai phial mawk hi. Ahih hangin keima aituam muhna tawh gen leng, a hoih ding tawh akibat tei hangin, kinen suahsuah theihna ding vive hong uang sak hong thapia sak tawh kibang hi.\nTua bang aa beh leh phung vaii ih ultungsak luat ciangin, pum khat sa khat ih suah theihna ding aa hong dongkholh sak mahmah thu khat ahihi. A taktak amau innkuan ki-apna a Pawlpi inh nopna dahna ah vaii khempeuh tavuan la peuh leh kicing khin mahmah kasa hi. Beh leh phung, sungh leh pu bek bulphuh aa, ih pai liang sang’in, ih ki-apna ih pawlpi bulphuh tek zaw leng, mai lamah khat leh khat a kuamah peuh, kipawlkhop nopna lungsim tha hong guan hong khangto sak semsem zaw nak hamtang ding ahihi. Mi a tam zaw phat tuam nading bulphuh lo aa beh vaii minam vaii bulphuhna a ven masiah, ih ngaihsutnate picing thei lo meek ding hi.\nIh sanggam Falam pan a khang siah a diakdiakin Haka, Thantlang gam uksungah biakna tuamtuamte ka-khia neunau lo in ABM mahmah zong a tam zaw tham mah bit lai dingin ka ummawh hi. Biakna lam pangpan en leng bel ahih leh ei leh ei kibuaipih pahpah zaw hi kei leng, mundang gammial nasepna ah sem tek ni cileng, a pawlpi in zong kitam het naii lo hi.., cih theih veve ahi tei ta zongin, zat siam naii lo ih hih manin, ih mimal a kinensuah suah sak mah tawh ih kibang hi.\nTua kawm kal ah Leitung thu ah zong kipawlna a tuamtuam tampi tak om khin zo ta aa, “Universal” min huam aa kipawlna a om ding bekmah in sam lai hi. Tua kipawlna te in, khat leh khat kizop kipawlna om lo lai mawk uh hi. Kipawlna khat peuhah panmun len ding a kiseh ciangin, a omsa kipawlna atuamtuamte bulphuh ding leh ahuam kim ding sawm masa lo - kikum masa lo in, Galkap kumpi arnar (Authority/Power) neite bangmah in pum seh ziauziau in kipawlna ih phut thuahthuah hi. ( LZI leh ZIUSA bel a lunglut mi kimkhatte teel hi kik bilbel hi.)\nHih kipawlnate in Standing Committee dan khat ahih tei sam hangin, khasum sang aa hunbit nasem ahih loh mah bang in, tu ciangciang akisempi penpen inh, ahun tun ciang aa, a kiseh tawm vat Ad Hoc Committee ih cihte sep bang linlian in, ahun a tun ciangin Zomi Nam Ni, Khuado Ni cih te leh, mi mal aa pahtawina piakte ciang bekmah kisem zo pan phot tadih hi. Tua kipawlnate in a tuam vilvel tek ahih sawnsawn uh ciangin, Ciimnuai Zomite a dawl a dawl in hong khenthang thuah leuleu hi. Ciimnuai Zomi bup tawh kisai vaihawmna ding kikup ding khat om zenzen hi leh, a innteek ding a makai ding kiseh tawm biangbuang phingphing kul sansan ding bang khat hi aa, tua kipawlna liapluap teng mah in hong dongkholh sak mahmah kik ding hi ta lawmhlawmh hi.\nA taktak in ih sep taktak ding a bulpi in tua Zomi Nam Ni, Khuado Nite bawl ding bek lawmhlawmh hi lo zaw aa, ih Zogam leitang leh ih Zomite bang ci bangin khangto sak ding, bang ci bangin ih gam ih lei leh ih mite tungah nam tuamtuam tawh hong susia hong bawlsia nuamte tung pan bangci hotkhiat ding, bang ci dal ding cih a kipan, ih kikup diamdiam ding hi zaw hi. Gentehna in cikmah hun aa Zogam aa bengh kiciing ngei naii lo kim lai, tu maa kum tam het lo a kipan Tonzang gam aa bengh kiciing cih pen, ei Zomite aa’ dingin a hoih het lo thubuai lian mahmah (big issue) khat ahihi. (Sawtpi pek a kiciingsa ahi phial zongin, mipi theih leh mipi gen sawt nai lo hi)\nIh gam ih lei khantoh nading zong kiu a tuamtuam pan muhna a tuamtuam teng tawh gawm khawm in, a nam a nam in sep ding bawl dingte gelkholhsa khunsa in koih khin dildel masak phot himhim ding ahihi. Sum leh paai ki-neih ciangin ih sep khiat pah theih dingin ahi zongin, tavuan nei kumpi lam pan uliante in a kisap ciangin ahi zongin, akisap hunhun a mau mah tawh kikop a ih theihsak ding (feedback) dingin gel kholh bawl kholh sa in khibah tang bang aa kikhiil diudeu sa aa, a khilkhil a ih neih kholh gige ding akisam pha mahmah ahihi. Hih thukhunsa vaihawmsa (planning/project) ih neih theihna dingin leitung pilna nei mipil misiamte mah amau mun sansan ah zatsiam theih ding ahihi.\nA diakdiak in Zogam ah anneek tuidawn khawhsa ih kham theihna ding, khua khempeuhah mawtaw lampi tun theihna ding, cidam ludamna ding leh laipil laisiam tampi tak ih piansak zawhna ding, akideih leh a kisam bulpi mah hi pi pen ding hi. Ih gam leisung sum piang bangmah om lo a hih manin a neu a lian in pilna hanciam aa, kumpi nasem company na sem aa ih kihel zawh kim theih nangin laipil laisiam tampi tak ih piansak kul ding hi. Lai theih laisiamna pan nasep ngahna bek hi lo in, ih lungsim ngaihsutnate leh ih khuamuh nate a picing a zai semsem nadingin, ih khuak kong khakte leh ih mit kongvangte zai tak aa ih hon theih ding zong thupi toto lai ding hi.\nTua hi a, atung a kipawlna tampite leh biakna a tuamtuamte a ki-khuibit kik dingin, a kuamah tek in lunggulhna kinei ciat tek hi. Kipumkhat theih nang ih ommuanin kilunggulh mahmah ki-iplah mahmah tek hi. A taksuah sak zo naii lo bek ih hihi. Tua a taksuahna ding a vaihawm dingin, a thu in nang leh kei hong zawn mahmah ta hi. (Tu laitak in ZRDP - Zogam Rural Development Program, President H Vum Nang in amah leh amah hanciam tawmna tawh ih mite hanthawn in khuasim ah mawtaw tun theih nangin hong makaih hong vaihawm pen, a taksuah sep khiatna taktak khat ahihi.)\nA tung aa ih gensa bangmah aa khat leh khat ih kithuzak loh ih kipawl loh huhau in, ih gam ih lei leh ih minam vaii ah lungkim lohna khat peuh a om ciangin, kipawlna atuamtuam tampi tak om napi, a huaii masa ding a thu vaan ding vaiipuak akisuan ngam om lo in aki-pengg theithei dingin pauhlap tuamtuam kizong zaw behlap hi. Kipawlna atuamtuamte in zong, atung lam ahi aa aphei lam ahi zongin, khat leh khat kizopna om kilkel lo lai mawk hi. A hunhun aa kumpi ki-uk zia leh thu pai dan a mong mu thei ding a san a zawi tawn thei ding zong ki-tawm mahmah lai hi. Tua kawmkal ah kikup masak kidot masak diamdiam om masa peuhmah lo in, ih omna tek ah eimau tumtak tek in uino lei ko bangin leh, bul nei lo vansam bangin makaihna leh lam hilhna thu bulphuh om lopi in ih bangkua tek ah ih awng tuattuat leltak aa, kua mah’n ih aw zong hong za ngei beek lo uhhi. A za zongin hong awlmawh beek lo lai ding uhhi.\nTua bek tham loh in ih gitnat ih satnat lohna teng midangte hong theihpih semsem nadingin, internet sung khawngah thu khat peuh tawh kisai muhna a tuamtuam ih kigen ciangin a thu bulphuh lo in a mi vive kibulphuh zaw in khat leh khat kikawk kitawng kisel kiko in ih thapaii niloh hi. Masuan vaii thupi leh ih tuppi pen bang hi cihte tel tumtum meel lo in, ei tumtak tekin ih ciakciak pong mawk aa, lamkal ah hun ih beisaksak lel mawk hi. Imh huai imh huai lo cih khentel thei meel lo in a kul lo tata ah ih sungthute ih pholaak thei pha mahmah bilbel hi.\nMi pil misiam mi ngaihsun thei mi picingte in dai takin theihsak huai teng, a theih masak sak uh na kiko pah lianlian uhhi. Tua a thu a kohna tawh kizui in kipawlna sung aa om a lian pen pan a neu pen dongin, a mau san ciatah na thei kim pah lianlian uhhi. Thu lian thu neu tawh kizui in a kul bangbangin kuamah theih loh kal in, na kisim kup pah diamdiam uh hi. Tuak lai peuh in pum dian pum ot pah ang-ang lo uh a, a hun leh a mun a mual zui in na gamtang uhhi. A thu a la a pian zia kan dikdek phot uhhi. Tua zawh ciangin lampi hoih lampi maan a zawi na zongin, a theihsak nopte zak dingin lawng khat in na kiko uh aa, tavuan neite’n na za pah na thei pah na sang thei pah lianlian uh in muibun takpi pah uhhi.\nEi Ciimnuai Zomite lakah zong politics thei/political minded makai picing khat om thei leng tua bang aa, gam leh lei khantoh nading thu hoih thupha ngaihsutna hong pia thei ding ei sungah zong na om kiukiu sam ding hi. Ih zat theih ih zat siam ding bek kisam hi. Tua ahih manin gam leh minam aa ding aa, a deihsak taktak, politics a uuk mahmah leh a thei a siam, a picing makaipi hoih mahmah akisam ih hihi. Tua mah bangin makaite’ a lampii/ngaihsutna pia ding ahuh ding leh a nung zui siam ding mi akisam mahmah semsem sann ih hihi.\nTua hi aa Ciimnuai Zomite in a picing/nampi lungsim ngaihsutna leh gamtat lu hekna ih neih theih kim ciat nading leh, unau laigui zom bang aa, ih kipumkhat theih nading ih lunggulhpi pen ahihi. Ih lunggulh mah bang aa hong pantah hong makaih thei ding, makai Hero pi dingin khangthak Ciimnuai Zomite aw.. ih gam ih lei in nang leh kei hong konlawh mahmah ta hi cih phawk kim ciat ni.\nMakai Hoih Makai Picing\nMakai hoih makai picing ih cih ciangin, Sente (Chinese) ngaihsutna ah tembaw (ship) bang hi aa, nungzuite in tui bang hi ci uhhi. Makaite a mainawt sak pen mipi hi aa, makaite a tumcipsak, a puksak zong mipi mah hi a ci nuam uh ahihi. Akilawm akituak aa thu khentat theihna, nasep ngamna pen “pilna” kici aa, makai khat in tua a neih hamtang ding kisam hi, kici hi. Sia leh pha theih bek tawh kicing lo aa, pilna ciimna tawh thu khensat theihna, nasep ngamna leh nasep kisam sakna a neih thuah ding hi kici hi.\nThu maanna, cihtakna, kuhkalna, hanciamna, midang khualna, mite itna, mite deihsakna leh mite thalawpsakna, mite zolsiamna, mite thuhilh/taihilh siamna, pawlbawl siamna cihte bek tawh makai gina suak khin lo hi kici hi. Makai a kicite pen a kisin tawm a om hangin, a pianpih lungsim leh a mi pianzia tawh makai gina hih nading, a nei khin uh ahihi.\nMakai gina khat in thanghuai takin gamta lo hi. Ama pumpi leh ama pumpi uknate kideek zo in kikem zo aa, ama nungzuite tungah zong tua bang gamtatna hoih lak khia zo uhhi. A nungzuite a’dingin limpha ettehpha suak uhhi. Midangte itna khualna leh midangte huaisiamna nei in, ama neek tang ding na-ngawn midang a pia ngam leh a deihsak masa ngam mite ahihi. Ama gilpi a khual masa tawntung makai cih bang om ngei lo hi. Midangte zahtak siamin, midangte thupi bawl siam aa, midangte in a mah zong tua bangin mu pah lian uhhi. Mi khempeuh a kikimin ngaihsun thei aa, midang sang’in kitungnungsak zaw, kinuainungsak zaw cih bangin om lo hi. Liangko kikimin kalsuan thei uhhi.\nNgeina zuihdan, zatdan, cih neihsa nei lo in a kisam bangin a kisapna munah, a kisam bangbangin zat siam hi. A ngaihsut tawmna tawh a mun leh a hun ah, a kituak a kilawm bangin zat siam aa, a kigingsa in om cih bang hi tuan se lo in, a kul leh a kisam bangin gamtang thei hi. Makai khat cih pen tembawpi khat tuipi tung aa khualzin tawh kibang hi aa, tuipi pen a kilok thei hi cih phawk aa, a kilok ciangin tembaw a kibut loh nadingin tembaw hawlte in ahawl akep bangmahin, lungkham patauh nading a om ciangin amah leh amah kikem thei hi. Tuipi kilok ding leh kilok lo ding ih muh kholh loh ciangin daidide in a om khikhe bangmah in, mipite lungsim ding telsa in nei kei ta leh, a kisap hun aa gamtang thei dingin, ama suahpih makaih siamna na nei khin gige hi. A makaih siamna a kiselsim hi lo aa, akimu khol thei zong hi lo hi. A zat khiat taktak ciangin kimu thei pan aa, a mahmah in kam tawh gen khol ding hi leh, genkholh theih nei hi tuan lo hi. A kiselcip hi lo napi akimu thei lo bek hi aa, a kimu lo dingin a mah’n a selcip a khuhcip zong hi tuan lo hi.\nLungmuang tak lungdai tak lungkim takin om hithiat lel aa, mite nuntakna ah kicing lah sesu lo napi, mite lungsim leh nuntakna ah a manphatna a kigen thei lo lungdamna leh lungnopna guan aa, thanuamna leh lung lawpna piangsak in, mainawt ding leh hanciam ding tha pia den hi. Ama kivakhna (talent) hi aa, ama neihsa siamna ahihi. A zon tawm zong ahih loh mah bangin, a tha lawh tawm zong ahi kei hi. A pianpih a neihsa ahi limlim dingin a piangsakpa Pasian in a guat ahihi. Makai gina dingin a kiseh, a piangte leh makai gina dingin a kisinsinte, mipite a’dingin ki-ngakhna leh ki-muanna hi aa, ih kalsuan hong tawlsak lo hong bahsak lote ahihi.\nNB: Bangbang hi ta leh nungzui siam leh makai kician a kisapna sungah, makai siam makai picing mah akisam masa penpen ahihi. Hih “Makai Hoih Makai Picing” cih thuluii (Article) pen hih keima thuluii/thukhil tawh kituaksa lua ka hih manin, Singapore aa om Dr Hau Za Cin – Phuitong Liim in internet sung aa hong khahkhiat, kong teikhiat sawn ahihi. (Laigelhpa)\nItem Reviewed: Banghangin Lungsim Picing Thei Mahmah Lo? Description: Rating: 5 Reviewed By: Cinpu Zomi


timestamp: atn

url: =PROTESTANT LEH SABBATH ( PART I) - Zomi Adventist Innkuan\nPROTESTANT LEH SABBATH ( PART I)\nProtestant pawlpi tuamtuam te sung pan in Lai Siangtho lam mipil te leh thuhilhsia te in “Sunday ni pen Sabbath ni bangin zat nading Lai Siangtho sungah siksan ding ki mu lo hi” cih thukim tek uh hi. Lai Siangtho thuman iim zo lo in a pholak khiat uh kammal te i en suk ding hi.\nMethodist pawlpi phuankhiapa in a ngenna ah “Thukham sawm sungah biakpiak ni tawh kisai thukham pen kamsangte leh Jesu in paaikhia lo hi.Jesu leitung ah hong vak lai-in zongh thukham peuhmah paih khiat ding giimna nei ngei lo hi. Thukham swm khempeuh in khangtawn adingin thunei lai hi. Hih thukham pen mun leh hun twh ki sai beek hi lo hi. Pasian’ zia leh tong leh mihing kizopna thugui khunpi ahih man in kikhel thei hi lo hi.” (✿ John Wesley, The Works of this Rev. John Wesley, A.M.John Emory, ed. (NY: Eaton And Main Sermon 25,vol 1,221).\nD.L. Moody :\nThungensiam minthang mahmah, Dwight L. Moody in Sabbath twh kisai hih bang in na ngen hi,’ ” Eden huanah Sabbath ki zang hi.Tua hun pan in Sabbath a ki zangh suak ahihi. Thukham nambat li na pen “phawk in” ( Remember ) cih twh ki pan hi. Hih pen Sinai ah Pasian in thukham a ngelh ma in Sabbath om khin ahihna lahna ahihi. Hih thukham a dang kuate zongh zuih ding kul lai hi. Bag hang in mite in Sabbath ni kiphiat, beita, om nawn lo ci thei uh hiam?” (✿ D.L.Moody, Weighed ang Wanting ( Fleming H. Revell Co.: New York), 47,480) .\nSee also PROTESTANT LEH SABBATH ( PART II )\nHarris Franklin Rall :\nSunday thu ngaihsun in. Lai Siangtho thak ah pawlpi in nipi kaal khat ah ni masa ni pen biakpiakni dingin ahong neih uh pen Christiante in a zuih ding ni hi-ci-in Lai Siangtho malkhat in zong hong ngen lo hi. Tham lo in Judah mite Sabbath pen Sunday ah khel theihna dingin Lai Siangtho sawlna gual khat zong om lo hi.(✿ Harris Franklin Rall, Christian Avocate , July 2,1942, 26).\nE. O. Haven :\nSabbath pen mite’ ading hong ki bawl sak hi a, Hebrew mite ading bek hi lo in mi khempeuh ading ahi hi. (✿ Pillar of Truth, p. 88).\nT. C. Blake :\nLai Siangtho siam leh mipi muan mahmah T. C. Blake in a ngenna ah “Sabbath thu pen thukham sawm sung ah khat ahihi. Hih thu bek in Sabbath tawlngakna kip tawntung ahihna hong lak den hi. Tua manin thukham sawm bek in Sabbath kip tawntung hi,cih hong hilh hi.” (✿ T. C. Blake, D.D., Theology Condensed, 474,475).\nDr. Eward T. Hiscox :\nSabbath ni saingtho-a zat ding thukham om ngei a, zong om lai hi. Christian te’n tua Sabbath pen Sunday ni hi i cih pen man lo hi. Tua Sunday Sabbath a om lai pen koi ah om mawk hiam? Lai Siangtho thak sung ah Sunday Sabbath tan theih nading siksan mun khat beek om kilkel lo hi.Jesu in a nungzuite kum thum sung a thuhilhna ah Sabbath tawh ki sai dotna zongh kikum ngei lo uh a,tua bang a Sabbath pan Sunday a khelna uh zong gen ngei lo hi.A thawhkik zawh ni 40 sungin tua thu na ngen kha lo hi.\nChristian tangthu sung ah Sunday a kizatna thu ka mu-aa ka thei hi. A theih huai thu in Sunday ni pen Dawibiate biakna lim in ki zangh hi. Tua ni pen Ni pasian min tamsakin, Papal lampialna hang in Ni siangtho ni dingin sang uh a, a siantho go leh gamh dingin Protestant biakna sungah ki lutpih hi. (✿ Dr. Eward T. Hiscox,A paper Read Before A NewYork Minister’s Conference, Nov. 13, 1893, resported by in NewYork Examiner, Nov. 16,1893 ).\nSee also PASIAN’ THEIHPIH MIHING NUNTAKNA\nWilliam Owen Carver :\nJudahte’ Sabbath ni pen Ni masa Sunday ah Jesu in Christiante biakpiak nadingin a khelsakna na om ngei lo hi, na ci hi. (✿ William Owen Carver, The Lord’s Day in Our Day, 49).\nANGLICAN ( EPISCOPAL CHURCH )\nIsaac Williams :\nNi masa ni Sunday pen biakpiakna-a zat dingin bang Lai Siangtho sungah ki ngelh ngei hiam? Ni masa ni zat nadingin thu hong ki pia ngei lo hi. Ni masa ni i zatna a hang pen Lai Saigntho gen bang hi lo a, Roman Catholic pawlpi thupiakna hang ahihi. (✿ Isaac Williams, Plain Sermons on the Catechism, vol. 1, 334, 336 ).\n“A siampite un ka thukham palsatin, a siangtho biakna nate ninsak uh hi. A siangtho biakna nate le a mawkmawk nate khenna mel nei lo uh a, a tate uh tungah a siang le a nin a kilamdanna zong hilh lo uh hi. Sabbath-te zong donin nei lo uh hi. Tuate khempeuh hangin Israel mite in kei hong zahtak lo uh hi ” ( Ezek 22:26) . A cih bang tektek in tu hun mite khiang ah zong hong tung ta mawk hi. LAI SIANGTHO THUMAN HILHNA AH CIAH KIK NI.\nPrev post Sabbath pen Jews te ading bek ahi hiam?\nNext post Adventist le Halloween


url: =Pakte in thu hong hilh ~ Sia Do Khup :: ZOMI DAILY\nPakte in thu hong hilh ~ Sia Do Khup\nposted on 30 January 2022 at 10:46 am Lomkholna: Dokhup, News\nZingsang tho-in Topa tungah lungdam ka ko masa hi. Zing maiphiat khit ciang tei sitsetin ka pusuak a pakte ka en hi.\nA KOIHNA MUN KHEL LO UH HI.\n“Aw pakte aw, kong koihna mun ciatah lungkim takin na om ciat uh hi. Kei na pu uh Pasian hong koihna mun pan ka kikhin kha zel hi” ka ci hi.\nKIBANG LO AHIH MANIN HOIH HIZAW\n“Aw pakte aw, na kibat lohna teng uh na kilawmna uh hizaw a maw, kei’ up, kei’ sanzia, kei’ pomzia, kei’ makaihna a zui lo khempeuh gal bawl kha pahpah ing” ka ci hiat-hiat hi.\nEI MUN CIATAH\n“Aw pakte aw, hoih takin pak nahih manin na kung a neu zenzen hang etlawm lua hiteh, kei na pu un a kung lian deuhte ka eng kha zel hi” ka ci ngeungau hi.\nBEL VOM, BEL KAANG, BEL SAN\n“Aw pakte aw, bel vom, bel san, bel kang kong suanna mun ciatah lungkim takin na pak ciat uh hi. Kei na pu uh hong kisuanna bel ahi ka mel peuh ka hawmthawh kha zel a, ‘ngo lai deuh leng, ka ha hoih deuh leh’ peuh ka ci kha zanzan hi” ci-in Pasian deih pak bel ka hih lam ka kiphawk a, bel vom panin zong pak kaang ngo sitset a pak theih lam ka tel semsem hi.\nNIN BULOM TENG TAWH HOIHZAW\n“Aw pakte aw, na phung ciat ua kong koihsak nin bulom teng tawh khangtoin na pak uh pha semsem hi mawk a maw” ci-in simmawh bawlsiatna, gensiatna daisakna nin bulom teng pen kei na pu uh hong pak phasak lei hoih zaa ahih lam ka phawk semsem hi.\nKHUA HUN KIKHEL TA LEH\n“Aw pakte aw, khuapha-in khuanim taleh maitai takin nong muak den uh hi. Kei na pu un hamphatna ka ngah loh ni ciangin ka phun numnum kha zel a, hong bawl Pa Pasian lungdamsak ding, ka mangngilh kha zel hi” ka ci thei phingsan zenhoh hi.\nKI-HAZA SE LOIN\n“Aw pakte aw, hoih takin na pak ding bek na hanciam ciat uh a, na gei a omte pak peuh na susia nuam se kei uh hi. Kei na pu un kei sang a lawhcingzaw a om khak ding dahin mi’ pak teng ka heuh siang nuam kha zel hi” ci-in dip hum sain ka kun ngeungau thei ta a, hel khe zezeen ka kici thei ta hi.\nMUN KILAIH THEI HI\n“Aw pakte aw, na pak phatna uh zui-in na omna mun uh kong laih zel lam ka phawk hi” ci-in Itna pak a tawm luat leh Pasian in ei’ munah midang koih thei lua hi, cih ka phawk a, thong aw ei, lawlawm song, ta vial liang, khong di aw, khezen buang, hel khe zezeen ci-in ka laigelh ka khawl lian hi.\n“…. Mihing hong kipiansakna a thu bulpi pen in: Pasian zahtakna le a thupiakte manna ahi hi.” THUHILHNA 12:13 TDB Deihsakna lianpi tawh; Evan. Langh Do Khup (Khuata mipa)\nPrevious: Fellowship vs Friendship ~ Evan. Suangh Dal\nNext: USA, Tulsa pan pi Ciin Do Zen (Cingpikot, naulak) in hongnusia


url: =Tularosa Zayn Top in Ivory | REVOLVE\nUnfavorite Tularosa Zayn Top in Ivory in Ivory\nShare Zayn Top in Ivory on Facebook (opens in a new window)\nShare Zayn Top in Ivory on Twitter (opens in a new window)\nShare Zayn Top in Ivory on Pinterest (opens in a new window)\nShare Zayn Top in Ivory on Google (opens in a new window)\nRevolve Style No. TULA-WS489\nManufacturer Style No. TRS222 S19\nZayn Top in Ivory


url: =Dekte’ dinmun :: ZOMI DAILY\nposted on 14 May 2021 at 8:30 am Lomkholna: Myanmar, News, Thangboi\nTuni Pu Gin Kam Lian in kimu ni ci’n phone tawh hong hopih ahih man in ka kimu thei uh a, hunnuam khat ka zangkhawm thei uh hi. Ama’n hong genna ah:\n“Tutung buaina pan thautawi ding lampi zuinuam a Dek te’ kiang atung peuhmah galkap training hoihtak pia ding, thau akisap uh leh pia ding, ahih hang phualsat theihna mun (base) pialo ding ci’n Dek te’n gelna nei uh” ci’n hong gen hi. Azakna source zong hong gen a muanhuai kasa lel hi.\nTua ban ah ama’n hong genbeh lai khat ah:\n“Padoh Mahn Sha tawh ka kimuh lai in hong genna ah Manerplaw ka khahsuahna uh pen NCGUB te mun (base) kapiak man uh hi ong ci hi” cilai hi.\nPadoh Mahn Sha ih cih pen K En Zu ah Secretary asep laitak 2008 kum February 14 ni in ki suamlum hi. Mithupi, mipil, azahtak huai leh a ithuai mahmah khat hi\nManerplaw ih cih leuleu pen K En Zu te’ phualpi hi a hunkhat lai in leitung ah aminthang zo mun khat ahi hi\nNCGUB ih cih pen tu a En Zu Zi dan mah a 1990 kum a telcing MP te kipawl khawm a aphuat khiat uh kumpi khat mah ahi hi. k En Zu phualpi Manerplaw bulphuh ahih man un misok te’n nakpi tak in sim uh a 1995 kum January 27 ni in buluah zo uh hi. Ni 40 val sung vilvel deihtak asim uh ciang vua alazo uh ahi hi\nManerplaw alakzawh uh asawtlo tua kum July Ni 10 ni in Ong San Suh Ci khah uh hi. Manerplaw alakzawh uh pen Kawlte nuam mahmah uh a tua thu laibu tampi in gelhkhia uh hi. Tua hunlai in laibu khempeuh phial ah tua thu bekbek himai hi.\nKawlte akisiat sim un Dekte’ kiang galtai den uh ahih man in Dek te’n experience hau mahmah ta uh hi. Tua hang a K En Zu makaipa’ statement leh hih statement te hong suakkhia ahi hi. Mung Laan Thang (Tawmvei, Yangon)\nPrevious: Yangon Western Union Sumthoh dan tuamtuam\nNext: Israel leh Hamas kidona nasia semsem\nGinkhanthang Khuptong says\nPu Thangbawi aw na thugelh tomcing nasim zel ing ngaihnophuai bengvak huai zong sa ing hong zom to to in\nKongdotnop thu khat ih tulai thubuai ngei ngai toh kisai in ei Zomi te in bang/ koi lam nga takpi ihi a ? Midang te gamtatna peuh ong kilim gen napi Zomi te gamtatna cihbang sim ding zak ding\nom tawm mah mah sa ing\nNa ki-en kik dih


url: =Biakna leh Gamthu (Church and State) ~ Pu King Mang :: ZOMI DAILY\nposted on 30 May 2016 at 7:14 am Lomkholna: Article, Biakna, KingMang\n“Nainganzi sung ah Christian taktak mi hoih kisam hi” ci-in Zomite sung pan U.S. gam Eastern Baptist Theological Seminary pan in MRE angah masa pen hong nusia khin pu Rev. S.T Hau Go in na gen ngei hi. Gamvai i cih pen mi khem peuh tawh kisai ahih man in, nainganzitama (Politian) leh gam makai khat ihih loh hang in, veeng leh pam, khua leh tui aa ding deih sakna ki neih tek ban ah, minambupi khantoh ding deihsak tek i hih man in Biakna leh Gamthu (Church and State) vai ong kum nuam ing.\nPasian nasem leh gam makai Rev. Dr. Martin Luther King Jr leh biakna makai te in gamthu leh Civil Rights vai te ah maapang in a vaihawm man un, imel isa zui in kideidana (Segregation) om nawn lo hi. Zomi te U.S. gam itun ciang in minam vai in bawlsiatna leh nenniam na i thuak kei hi, suakta tak in minam dang te tawh akikim in i nung ta thei hi. Nuam takin kikhopna inei thei hi.\nZomi te Pasian hehpih na tawh U.S. gam ah gambel (refugees) in itun theih na ahang pen Kawlgam kiukna gamthu hoihlo hang hi. Tua ahih ciang in Zomi te in Pasian bek mah muang in athu i zuih ding ban ah, gamthu tawh i ki pelh thei kei hi. U.S. gam pai zia zui in Biakna leh Gamthu (Church and State) vai atuam tuak hi ci in ki khenkhia theilo in aton khawm den thu hi. Zomi te gamvai ah mapan ding aom ciang in Pasian thu tawh kalsuan ni.\nZomi te kiang ah Gupna thu ong puak in, nuntak tawntung na ong ngah sak ban ah Kawlgam ah gamthu haksatna i thuak ciang in U.S. gam ah ong teeng sak ahi, American mite lungsim piicin mah bang in Zomi ten zong leitung bup ah Biakna leh Gamthu ah suaktanna aom na ding in mapanna nei ni. US Commission on International Religious Freedom (USCIRF) te nasepthu nasim beh un. www.uscirf.gov\n1942 November 1(8:00 A.m.) in Japante in Tedim ah bomb akhiat ni akipan in sang kikhak in, Mangkang ten Tedim ong nusia uh hi. Japan gal ven zawh 1945 kum January kha sani masa pen nitak in Kamhau ukpipa pu Pum Za Mang kiangah pu Ngul Lang leh Dr. Hau Za Cin Pau te va pai in Tedim sang hong kik ding thu va gen uh hi. Tedim khuanu khuapate leh khua kiimteng vaihawmna tawh June 15, 1945 ni in, “Zo National High School” ci-in min kiphuak hi.\n1946 May kha in Madras pan in ong ciah Pu S.T. Hau Go in president sem in, “Zo Education Board” ci-in min na phuak hi. Prime minister U Nu Tedim ong pai lai in, Zo Education Board te nasep te thupi sa lua in pahtawina in ZEB hunna sum Rs 3000. na pia hi. Hih Tedim high school pen kumpi sang suak to hi. Zo (Zomi) cih kammal i minam min in akizat masakna ahih banah Kawl kumpi prime minister U Nu in zong ong theihpihna kici thei hi.\nPu S.T. Hau Go in 1946 -1948 dong ZEB ah president semin, America ah LST sin dingin va pai hi. 1950 in MRE aman ciangin Tedim ong ciah kik hi. Biakna tawh kipattahna ding sang neihna dingin ZEB min panin Zomi Baptist Academy in kithakpat kik hi. Zomi Baptist Academy huhna dingin U.S panin Ks 150,000. ong kipia pen ABM zumpi (tuhun MBC) te in ZBC gam sungah ong hawm mang sak uh hi.\n1952 kum in ABM secretary Rev. E.E Sowards Zogam ong zinto zawh ciangin Tedim, Falam, Haka Associations kiphuan hi. Tuiphum ngeina ki-uk zia tawh constitution limtak in kibawl hi. Tua akipan ei Zomi te in meeting khat peuhah kitelna thukikupna a om ciang aa i zatzel mipi deihna (Demokalasi) ci aa i theih, Roberts Rule of Law ngeina kizang den tek hi. Tua associations teng kipawl khawm in convention khat in a dinna dingin, Sia Hau Go makai in 1952 October bei kuan pan November nipi masa sung gam khat pan in mi 10 ciat kisam in constitution Drafting committee kikupnapi khat Falam ah kinei hi.\n1953 kum in sia Rev. S.T Hau Go makaihna tawh Tedim, Falam, Haka pan sia masa teng thukimna leh Associations teng thukimna tawh Zomi Baptist Convention ong phuan khia hi. Sia Hau Go mah in “Zo” cih kammal pen Zomite khempeuh i pau namkim sungah a om akizang taang thei ahihna bulphuh in minam min “Zomi” ci-in kipawlna min ding “Zomi Baptist Convention“ hoih asakna thu sungh hi.\nHaka pan in sia Heng Cin in, “Lai hizaw leh” ci-in gen hi. Kikhopna ong pai taangmi teng limtak in thukikup khit ciangin, Haka lam panin akizahtak pen leh upa pen Rev. Sang Ling, Rev. Sang Fen (Rev. Dr. Hre Kio’ pa) te in Lai cih sangin Zo in minam kim ong huam zo zaw ci-in hoih asakna uh agen khit ciang in, kuamah pau nawn loin kipawlna min dingin Zomi Baptist Convention kikipsak hi.\nZomi Baptist Convention tuni dong mah kipsuak lai in Zomite minam min pua aa ading kip, kipawlna lian penzamkingmang khat suakin, Chin State sung banah Kawlgam zanglei Zomite tenna khua tampi zong huam lai hi. Rev. Hau Go in a cidam lohna hang ahi zong in, 1946 kum akipan Cope Tonu’ piak a Specific Gift pen American missionary Rev. Johnson in a ma bank account sunah lut sak in akilawm lo pi in a bawlna hang lungkimloh manin, 1957 kum in ZBC pan khawl in Mandalay University ah sia sem hi. Pawlpi nasep pan akhawl hang in, Pasian nasep khawl tuan loin lai tei lam sem suak hi. Tuhun hi leh U.S. pan specific gift huhna tawh ministry picing mah mah khat in adin zawh banah I gam in noptuam pih ding hi.\nKawlgam ah 1958 in Galkapte in Care Taker kumpi sem uh hi. 1960 kum kitelna om ding cih thu a om ciangin Thantshin Phasahbalah Parliament member Pu Lun Pum leh party makai Pu S.B. En Za Lang (Pu King Mang pa) te Zangkong panin Mandalay Pu S.T. Hau Go kiangah pai to uh a, mekuang lui dingin kun uh hi. Pu S.T Hau Go kuanglui dingin a ut masa lo hi mah leh Zogam leh minam aa ding a deihsak manin, Kumpi Nainganzi sungah Tapidaw Lungsim kician a nei om leh Rev. Nelson te visa nawng kai lo ding ahih man inah “Nainganzi sung ah Christian tak tak mi hoih kisam hi” cih a ngaihsutna hangin kuang lui dingin na kipan hi.\nTua hun lai-in, Kawlgam ah missionary te in visa kihong lai napi in, Tedim sangmang pa Rev. Nelson kipia lo hi. A hang pen Tedim gam thu ah thuneite in Rev.Nelson in zawh thawh thu tawh mi tuiphum hi ci-in, Kawl kumpi thunei te tungah na khia uh hi. (Tedim Gam Christian Taangthu & Sangmang Rev. Sukte T. Hau Go Taangthu) sungah om lai hi.\nHi thute i kikup ciangin biakna nasemte in gamthu ah mapan ding, thuman i gen ding a thupit lam kimu thei hi. Tuni ciang dong Kawlgam states tuam tuamte ah gamdang mi kipaisak (Kiphal) na pi-in, Zogam- Chin State sung bek kikham sese hi. 2010 kum Cope Kumza cin pawipi (CCJC) kibawl lai in Rev. Nelson tanu te Tedim ah ong pai nuam mahmah uh aa, Kawlpi ciang bek kipaisak in, Kawlpi pan kiciahkik sak ta zen hi. Tua hi a, gamdang mite Chin State ah ong zin ding akikhamna hang pen Zomi te Tapidaw I hih manin ong kinenniamna khat ahihna kimukhia hi. Kawlgam ah states dangte bangin gamdang mite ong zintheihna ding in biakna makai te in ong uk kumpite tungah I phutzawh ding kisam mahmah hi.\nPasian thu hang in Zomi te i mit kihong in Topa thupha tampi asang i hi hi. Tua banah biakna lam panin Zomite in i minam min ding Zomi i kipsak khin zo hi. Tua mah bangin Pasian nasem te in Pasian thu leh gamthu atuamtuak in ngaihsun nawn loin, ong uk kumpi te tungah thuman i pulak ngam ding kisam ta hi. Ong uk kumpi te langpang ding cihna hi lo in amau tungah i kisapnate pulak ding ngen ding kisam hi. Zomi te in biakna khawmpi i neih ciang ahi zong, minam vai kikhop i neih ciang ahizong, biakna lam leh gam makai te ikik helkhawm ding thupi hi. Amun zui in ZNC makai te, Zomi party tuamtuam makai te Zogam Vuangyichoh, Sagaing State Vuangyichoh, Kawlgambup biaknalam vuanzi te sap huai sa ing.\nBiakna leh Gamthu (Church and State) vai ah Zomi te mapanna ding thu kong kuppih man in baikna nasem te in Pasian nasept nusia in gamvai ah buai ding cih na hipah lohi. Ihih theih na mun te ah ki hel ding gen ding aci nuam hi ing. Gamvai leh gamuk kumpi te Tapidawh upna (Christian principles) tawh aki tuak na ding, telcing mite thuman na nei in gamtat hoih mi ahih na ding (Integrity and high moral values in government), deihna hi. U.S. gam in Pasian thu bulphuh gam (Judeo-Christian heritage) ahih man in thupha angah bang in Zomi te in zong cihtak na tawh Pasian thu zui leeng gupna bucing ki ngah ding hi.\nLeitung abawl Pasian pen gam le leitang anei, minamte zong a uk Topa ahi hi. Zogam ong khantohna ding leh Zogam ah nopna aomna dingin Topa muang in, ama deihna bangin gamthu ah kimakaih siam ding thupi hi. Gam tuam tuam ah i teeng zong in Pasian kammal te aki bang hi. US gam ah Pasian thu zui te in Biakna leh gamvaite aton khop sak mah bang in Zomi te in zong gamvai te ah Pasian thu tawh i ki makaih na ding, mapanna neih ding thupi hi. Ka lung dam. Zomi te han lungciam khangto diam. God bless Zomi. Rev. Zam King Mang\nPrevious: Zomi te kalsuan ziading\nNext: Tedim zatopi a khawnkhong Mit Velna ni 3 sung ah mipi 2603 kivel


url: =Donald Trump in cimawh dongtuak te ama ipsungpan $1 million piakhia :: ZOMI DAILY\nposted on 1 September 2017 at 8:47 pm Lomkholna: News, Sawltak, USA, World\nDonald Trump in cimawh dongtuak te huhnading in ama ipsungpan $1 million piakhia\nUSA gamsung ah Hurricane Harvey huihpi guahpi in nawkgawp ahih manin, tulaitak cimawh dongtuak tammahmah hi. Tua cimawh dongtuak te huhnadingin President Donald Trump in ama ipsung panin huhnasum $1 million piakhiading cih White House Press Secretary Sarah Huckabee Sanders in genkhia hi.\nTua sumte pen kumpi neihsa sum hizenzenlo a, President Donald Trump in ama ipsung, ama neihsa panin huhna apiakkhiatding ahihi. Texas State leh Louisiana State sungteng ah cimawh dongtuak te huhnadingin in apiakkhiat hi ci’n Spokeswoman Sarah Sanders in Reporters te tungah genkhia hi.\nDonald Trump inzong ama Twitter Account tungah Photo khat khahkhia in, biakna tuamtuam panin cimawh dongtuak te ahuhding in akuankhia masa te thu angetkhop laitak ahihi.\nHangsantak in cimawh dongtuak te ahuhding in akithawikhia United States muntuamtuam pan First Responders leh Volunteers te tungah lungdam mahmah hi ci’n gelhkhia hi.\nHurricane Harvey huihpi guahpi pen ahuaisia mahmahkhat in akigen hi a, President Donald Trump inzong kum 500 ciang khatvei apiang “once in 500 year flood” ci’n pulakkhia hi.\nDonald Trump ngiatzong Texas State sungah Tuesday ni in cimawh dongtuak te avanding in zinkhia hi. Ahi zongin kikawmna hamsatna Logistics leh Security Concern hangin Flood Zone taktak te ah paitheilo cihi.\nHih Hurricane Harvey tuahsiatna tungtawn ah President Donald Trump bekthamlo, US gamsung ah Celebrity miminthang tuamtuam te’nzong huhna piakhia ziahziah uhhi. (Ih gammakai te amau nektawmding tawh buaikei henla, sumhau tata, mipil tata in hong makaih in, akisapna ah amau ipsungpan in hongpiakhia ziauziauleh noptuak hi)\nVideo: “Trump Will Personally Donate 1 Million Dollars To Hurricane Harvey” Sarah Sanders Shocks Reporters\nTuciangciang huhna apiakhia Celebrity tepen anuai abang ahihi.\nDwayne ‘The Rock’ Johnson: $25,000 to the American Red Cross\nPrevious: India, Mumbai ah guahtui tamlua in innkhat kicim, mi 11 si, 14 liam\nNext: Myanmar, Rakhine State sung buaina hangin misi 400 phata


url: =KHANGNO KHAT HIKIK ZEN LE’NG. Agelh ~ Rev. Job Thawngno - Laibu Saal\nHome > Thuluui/Articles > KHANGNO KHAT HIKIK ZEN LE’NG. Agelh ~ Rev. Job Thawngno\nKHANGNO KHAT HIKIK ZEN LE’NG. Agelh ~ Rev. Job Thawngno\nKHANGNO KHAT HIKIK ZEN LE’NG\nAgelh ~ Rev. Job Thawngno\nTahan Baptist Church\nKa nu ka pate'n ka suahni suahkha a tel loh hangin, 1969 June kha a sangkah ka hih manin, 1963 June pawla suak dingin ka ki-ummawh hi. Kum 47 khawng ka pha ta ding hi. Pasian' na ka sep zong 1986 April 1 pan kipan ka hi a, kum 25 a cingto ka hita hi. Ka damloh zawh bekbek zong 1988 October 17 ahih manin, kum 22 ka cingta hi.\nTua manin ka naupan nop hangin ka naupang lua nawn kei a, ka khangno nop hangin ka sam hong kang pian tamawk hi. Ka sepnop lah nak tam lua mahmahin, khatveivei thum bang pha thei-in, khatveivei nga bang pha thei leng ka ut zen hi. Khatveivei khuamial thei loin vak den mai henla, ihmut suak thei loin kihaksuak den mai leh ka ut hun om tham hi.\nRev Pum Khan Nang tawh lai ka sepnopzia uh tam lua in, ka kikum zel uh a, amah in, "Sia Thawngno aw, mite'n sep ding thei lo, zong sem nuam khol lo, en lah sep ding hau mahmah, sem zo kisa hiau lo, gutate'n a guk nop teng gu man loin a tai veve bangun, i sep nop teng sem khin man lo a, si veve ding hi zen hang!" hong ci zen hi.\nHi teng ka lungngaih ciangin Cope topa pen "mi thum nasep a sempa" akicih bangin mi tampi sep ding gawmkhawm zo in sem zo leng ka ut lua a, khangno khat hikik zen leng ... cih pen ka lungsim sungah hong kilo den hi. Khangno khat hikik zen leng ...\n1. Sunday School ka kah ding hi.\nGol khit ciangin Lai Siangtho sungthu le Lai Siangtho mun kithei zo nawn khol lo a, i neulai-a hong kigen teng le i zak teng mah i khantawnin kiciamteh thei bek hi. Tua manin neulai-in thulela tampi zak ding kisam mahmah a, sin tohtoh ding kisam lua zen hi. Sunday School hoih tak a kahto khat pen Lai Siangtho kum 4 tawntung a sin Dip Th a ngah khat tawh kikim hi, kici hi. Sunday School KG pan Senior dong kah taktak leng kum 15 sawt hi (5x3=15). Lai Siangtho bekbek vial 4 khawng a lumlet suak uh hi.\nTua manin khangno khat hikik zen leng ... Sunday School hoih tak ka kah dinga, hong kigen thulela khempeuh hoih tak ka ciamteh ding hi. Thunget, lasak, sumpi piak, kikhop ... cihte hoih tak ka kisin dinga, siam ding ka hanciam pha mahmh ding hi. Sunday School pan a picing hih ding ka hanciam ding hi.\n2. Pilna ka hahkat ding hi.\nTan 10 dong Tedim ah sang ka kah a, ka ong zo kei hi. Hahkat mawh lo, thei zong kisa mawh lo hita leng ong lo ka hih manin a tung kikah thei nawnlo hi. Namgimtui (zinan) tawh laisim in, hunawng sungah naang ka phan hi. Tuhun bangin Tuition, Boarder cihte bangmah om nai hiau lo hi.\nTuhun ciangin Tuition, Boarder tam mahmah ta a, Cassette, CD, VCD, ... cihte nangawn tawh laihilhna om zo hi. Zaktheih muhtheih laihilh nam tampi om a, nute pate in zong pilna manphatna thei in, tate pilna sin nading deihsakin sumlom pailom zang ngam pha mahmah ta uh hi. Tuition kikahsak ziahziah, Boarder kikoih ziahziah ta hi. Siate zong siam semsem uh a, MC, Engineer, ... cih line hoih tuamtuam kitung ziahziah ta hi. Nidanga lai deih zahin kideihin kihanciam hi zen leh dinmun sangpipi kinak tun lua mahmah ding hi. Nidangin pilna manphatna kithei lo, zong kimu ban lo hi.\nTuhun ciangin haina kisapna om lo a, pilna kisaplohna om lo leuleu hi. Bawlungsiamte nangawn thatang le siamna i sak hang, pilna neite bek in nuntakna-in nei uh hi. Galkap nangawn zong galhanna le thahatna i sak leh pilna neite bek in minleza nei uh a, thau lawn loin Bo le Mang suak zo bek uh hi. Sumbawl paibawlna ah zong pilna neite bek mah in met nading, akip akho ding thei-in, lawhcingzaw tham mawk uh hi.\nGamdang pai veve zong pilna nei lote'n thatang ngaltang suangin sun tawh zan tawh nasem uh a, pilna neite'n a sep leh zong a uk a makai lamin pangin thamangin khasum tamzaw tham lai uh hi. Pil semsem leh nasep ol semsem in, khasum tam semsem zawlai mawk hi.\nBiakna sungah zong Pasian' nasem veve Degree sang semsem kideih semsem a, by-law nangawn ah kikoih ciat ta hi. Biakna sungah Mangkam tampi tak kizang mawk ta a, Pastor, Minister, Deacon, President, Secretar y, Treasurer, Solo, Duet, Choir, Meeting, Agenda, ... cihte khempeuh Mangkam manglai hita hi. Pilna tawm a neih kei leh tuhun in Pasian' nasepna zong upna bek tawh uukna bek tawh hi thei nawn mahmah lo ta hi.\nTua manin khangno khat hikik zen leng ... bangbang ka sem nuam ahi zongin pilna mah ka sin masa, ka kan masa photphot ding hi. Hahkat cihtakin ka hahkat dinga, ngimna le tupna nei-in, lai ka simsim mai ding hi. Pilna nei photphot peuh leng bang kim kisem thei, kuama peuh in zong hong deih ding, cih theikholin lai ka hanciam pha mahmah ding hi.\n3. Solfa, Staff notes, Guitor, Keyboard ka sin ding hi.\nSangkahin pilna sin ding teng ka man khit ciang biakna lamah ka kipia dinga, pelh loin Solfa, Staff notes, Guitor, Keyboard, ... cihte sinna theihna ciang bek hilo, siam pelmawh dingin ka hanciam ding hi. Lasa thei bek ka ut kei a, solfa thei le guitor tum thei ka ut lai hi. Lasa thei bek ka ut kei a, laphuak thei le a hilh thei zong ka ut lailai hi. Lasakzia laphuahziate zong ka sin toto ding hi. Maizum loin ka siam mateng a siamte ka dongdong mai ding hi.\nZogam sung bekah Solfa kizangin mundangte ah Staff notes hita ahih manin, Staff notes zong ka siam dong mah ka sin ding hi. Tua banah guitor le Keyborad zong ka sin dinga, siam ding ka hanciam ding hi. Solo sa thei khat in guitor hong tum theih pen etlawm mahmah a, Keyboard tum thei lailai leh etlawm zawkan lai hi. Lasak theih bek sangin ala zong lotngah, notes tawh pia thei ziahziah, Music tuamtuam tum thei cih pen tuhun tawh akituak hi pan mawk ahih manin, tua ciang dong ka hanciam ding hi.\n4. Computer, E-mail, Internet zatzia ka sin ding hi.\nTuhunin hih leitung tawh ki-levelin i nuntak nop leh pelh loin Computer, Internet, E-mail, Fax, .. cihte zat siam kul mawk ahih manin pelh loin ka sin dinga, siam loh theih lohin ka hanciam ding hi. Tua ban ah Computer neih ding ka hanciam lai ding hi. Nipi kal khat khatvei internet ka tu ding hi.\n5. Tua ban ah\na. Lawmhoih tawh ka kikhawl bek dinga lawmhoih lo ka pelh ding hi. Lawmhoih lo in hong siatlawh a, hong lawhbaih mahmah lai hi.\nb. Video, TV cihte akilawm bangin ka en dinga, mitsiat nading le gamtat hoih lo namte bel pelh theih bangin ka pelh lua ding hi.\nc. Kampau ka kidawm mahmah dinga, mi ka mawk gensiat, ka ko kei ding hi. A khangno lai a mot paupaute a gol ciangun daupai ka sa het kei hi.\nd. Paktatna peuhmah ka zang het kei ding hi. Tuhun ciangin paktatna tam mahmahin natna zong tam mahmah ahih manin ka kidawm ding hi. Paktat lohna lamah Josef ka etteh dinga, nekledawn ah Daniel ka etteh lian ding hi.\ne. Hun zahtakna ka nei mahmah dinga, nai khat bulhin tua bang lianin ka zang ding hi. Khangno lai-a hun zahtakna a nei lote a gol ciangin a zah tampi-in zekai uh hi.\nf. Ka zi/pasal ding thungetna tawh Pasian apin, a tawm penpen kum 3 bang a zia a tong ka en masa phot ding hi. Minam kibang, biakna kibang le dinmun kibang, nute pate hong itsak ding, mihoih ka sawm hamtang ding hi.\ng. Ka nu ka pa thu ka mang dinga ka simmawh het kei ding hi. Nu le pa simmawhte a daupai om kasa kei a, kamsiatlawh ciat mai uh hi.\nh. Khut le khe zang loin, kuamah tawh zong ka kitawng het kei ding hi. A khangno lai-a a kisimmawh khatpeuh nidang ciangin muanlesuan suak mawk thei a, kimaizumkik ngiau thei hi. Migitlam ka tum ding hi.\ni. Zuau in a khap tawn ahih manin zuau ka phuak ngei kei dinga, thumaanna le cihtakna ka nei hamtang ding hi. Hih pen kampauna le ka gamtatna tawh ka kilangkhiasak ding hi.\nj. Ka neulai-a kipan nuntak nading, sep ding bawl ding, ngimna le tupna nei kholin, tua ciang ka tun mateng ka hanciam tentan ding hi.\nGengen ni cile’ng gen ding tam lua ahih manin, tu-a tan tawh hialbawl phot ni. Lungdam hi.\nKhangno Lamhilh’ Laibu.\nTheih ding : Nambatpi 2 tak laimal kim lo ahih man in hong guang thei nai lo hi ung.\nKhangno Khangno Lamhilh Thuluui/Articles\nKap Pi July 12, 2017 at 2:58 AM\nThupi mawk ei, Sya Job Thawngno pen bel, hi khangno khat hikik zenleng tawh aki zui in Khangno le Thal tang acih pen hoih phadiak sa ing. Topa thupha hong piaksak hen.\nItem Reviewed: KHANGNO KHAT HIKIK ZEN LE’NG. Agelh ~ Rev. Job Thawngno Description: Rating: 5 Reviewed By: Cinpu Zomi


url: =Black Clover Chapter 222 - Rawkuma\nBlack Clover Chapter 222 Raw\nRead manga Black Clover Chapter 222 High Quality in Rawkuma. Manga Black Clover raw. Read manga online in Rawkuma. Don't forget to read other manga updates.. our manga list Rawkuma is on the Manga List menu.\ntags: read manga Black Clover Chapter 222 manga raw, manga Black Clover Chapter 222 high quality, read Black Clover Chapter 222 online, Black Clover Chapter 222 bab, Black Clover Chapter 222 chapter, Black Clover Chapter 222 high quality, Black Clover Chapter 222 manga scan, October 3, 2019 , kumaaa


url: =Jonah a prophet of God, Jonah | Bibleview\nTedim » Lai Siangtho » Thuciam Lui » » Jonah a prophet of God, Jonah\n1:1 Topa in Amittai’ tapa Jonah tungah,\n2 Kithawi in la, a lian mahmah Nineveh khuapi-ah va pai-in thu va hilh in; bang hang hiam cih leh amau’ gitlohna thu ka za khinzo hi,” a ci hi.\n3 Ahih hangin Topa’ kiang pan Jonah taikhia-in Tarshish khua lamah a taisim dingin a kithawi zawsop hi. Joppa khua-ah paisuk a, Tarshish khua a zuan ding teembaw khat a mu hi. A sap man ding pia-in a tungah kah a, Topa’ kiang pan a taikhia dingin teembaw hawlte tawh Tarshish khua-ah a pai hi.\n4 Ahih hangin Topa in tuipi tungah huih nakpi-in nungsak a, huihpi hatlua ahih manin teembaw a kisia dekdek hi.\n5 Tua ciangin teembaw hawlte lau uh a, a pasian ciat uh’ kiangah a kiko ciat uh hi. Teembaw a zan’tuamna dingin a sunga vante tuipi sungah a paai uh hi. Tua bang hinapi-in teembaw sungtawng lamah Jonah na lutsukin a na ihmu hithiat hi.\n6 Teembaw ukpa in amah a muh ciangin, “Ihmupa aw, bang na cihna ahi hiam? Tho in la na pasian kiangah thu ngen in. I sihlohna dingin amah in eite hong ngaihsun khathei ding hi,” a ci hi.\n7 Tua khit ciangin teembaw hawlte in, “Hong pai dih un. Kua’ hangin hih bang gimna ei’ tungah hong tung ahi hiam, cih i theihna dingin ai san dih ni,” ci-in khatlekhat a kikum uh hi. Ai a san uh leh Jonah tung a tu hi.\n8 Tua ciangin amaute in, “Bang hangin hih gimna ei’ tungah hong tung ahi hiam, hong gen in. Na nasep bang ahi hiam? Koi lai pana hong pai na hi hiam? Na gam bang ahi hiam? Kua minam na hi hiam?” ci-in a dong uh hi.\n9 Amah in, “Kei pen Hebru mi ka hi hi; tuipi leh leitang a bawl, vantungte’ Pasian ahi Topa ka bia hi,” a ci hi.\n10 Tua ciangin tua mite lau mahmah uh a, “Bang hangin hih bangin gamta mawk na hi hiam?” a ci uh hi. Bang hang hiam cih leh Topa’ kiang pan amah a taikhiasim ahihlam a gen khitsa ahih manin a thei khinzo uh hi.\n11 Tua ciangin amaute in, “Ei-a’ dingin tuipi a hong daihtheihna dingin nang bang kong cih ding uh hiam?” ci-in a dong uh hi. Bang hang hiam cih leh huihpi lauhuai semsem hi.\n12Amah in, “Hong domto un la, tuipi sungah hong khia un; tua hi leh no-a’ dingin tuipi a hong daai ding hi; bang hang hiam cih leh hih huihpi na thuakna uh keima hang ahi hi, cih ka thei hi,” ci-in a dawngkik hi.\n13 Tua bang a cih hangin amaute in teembaw a khawlsak dingin hahkatin lei lamah a hot teeiteei uh hi. Ahih hangin a hihzo kei uh hi; bang hang hiam cih leh huihpi a hat semsem hi\n14 Tua ahih ciangin Topa’ kiangah amaute kiko-in, “ Topa aw, hih mipa ka sihsak manun kote hong sisak kei in la, mi that hi, ci-in hong ngawh kei ta in, ci-in kong thum uh hi; bang hang hiam cih leh Topa aw, nangmah in pha na sak banga na bawl ahi hi,” ci-in thu a ngen uh hi.\n15 Tua ciangin Jonah domto-in tuipi sungah a khiat uh leh tuipi a daai pah hi.\n16 Tua ciangin tua mite in Topa kihta mahmah uh a, Topa’ tungah biakna pia-in thuciamna a bawl uh hi.\n17 Ahih hangin Jonah a nawmvalh dingin Topa in ngapi khat a geelkholhsa hi a, tua ngapi’ gilsungah Jonah sun thum leh zan thum sung a om hi.


url: =India gamsung ah pasal 8 in keel khat buanhuan in sihlawhliang :: ZOMI DAILY\nposted on 1 August 2018 at 9:18 am Lomkholna: India, News, Sawltak, World\nIndia gamsung ah pasal 8 in keel (Goat) khat buanhuan, Rape huan ngeingai uh ahih manin, tua keel pen azingciang si cih Metro News pan kiza hi. Hih thupiang pen nungkalsung in India, Haryana khuasung ah thupiang ahihi.\nTua keel pen agailaitak hi a, abuan pasal 8 tepen avek un zukhamsa in abuan uh kici hi. Tua abuanhuan uh keel pen azingciang in sihlawhliang hi.\nTua keel aneipa pen Aslup Khan kici a, akeel mangcip cih atheih ciangin Police Report bawlpah hi. Tua akeel abuansak pasal 8 tepen zunene, zukhamkham theite hi uh a, zatui zong azangden “Drug addicts” te ahi uhhi.\nAmasa in tua keel pen aneipa ii kepna Courtyard sungah buansawm masa uhhi. Aneipa in atheih ciangin aveng apaam te zasak in, kitawng uh a, tua keel abuansawm tezong taikhia uhhi ci’n The Sun UK te’n genkhia hi.\nTuazawh nai 8 khit ciangin tua pasalhon te ahehsa in kuankik leuleu uh a, tua keel pen matsak in, gukhia uhhi. Tuaciangin agamla atuam om innsung khatah tua keel pen buanhuan ngeingai uhhi.\nKeel aneipa in agenna ah tua keelpen akibuan ciangin nasa in aham vangvang “pain-filled bleating sounds” pen agamla pekpan inzong ki galzak vangvang hi ci’n Tribune India te’n pulakkhia hi.\nTuabangin agamtatlam keel neipa in atheih ciangin Police te sampah hi. Tua keel abuan pasal 5 tepen Police te akisaplam atheih uhciangin aphual panin kihemkhia, taikhia vingveng uhhi. Ahi zongin adang pasal 3 tepen taikhiat sawmlo uh a, keel neipa in Police te asap atheih uhciangin tobawl zawlai uhhi.\nVideo: It is a true example of how human being’s mind can stoop to lower levels that are unimaginable. In Haryana’s Mewat, eight men have allegedly gang-raped a pregnant goat. The poor animal died after being subjected to cruelty in the hands of these men. The owner of the goat alleged that one of the accused is mentally unstable. He has further registered a case in this matter. Veterinary doctors will carry out medical examination on the goat and accordingly police will take action against the accused.\nTuaciangin aphual ah aomsuak mi 3 tepen Police te’n mankhia theipah uhhi. Tua akiman tepen Savakar, Haroon, Jaffar kici a, adang mi 5 tepen kuacih ki pulakkhia nailo uhhi.\nNew Indian Express te pulakna ah keel aneipa in Police te kasam dinghi acih ciangin tua keel abuante’n kuamah kalaukei uhhi, ulian kitheihpih neikhin kahih manun thong kiatdingzong kalaukei uhhi ci’n genkik uh cihi.\nTua keelpi pen kum 7 a upakhin hi a, pasal 8 takin abuanhuanna hangin atha zawmgawp in paithei nawnlo hi. Tuazawh nai 24 khitciangin sipah hi.\nMore: Mexico gamsung makaipi Major khatleh ganhing awle kiteeng\nGanhing siavuan “Veterinary Surgeon” khat ahi Dr. Ramvir Bhardwaj in agenkhiatna ah tua keelpi pen agaizawh kal 50 Weeks hikhinta cihi.\nIndian Police te’n hihvai pen “Section 377 of the Indian Penal Code” thukhun tawh thubawl uh a, angeina ahilo in zahmawh zatna “intercourse against the order of Nature with man, woman or animal” cihleh ganhing bawlsiatna “Animal Cruelty Act” cihtawh thu kibawlding cih kiza hi. Sawltak #zomidaily\nPrevious: Philippines, Basilan Island tungah Bomb puakkham in mi 10 si\nNext: Malaysia, Sentul aom Motorcycle zuakna meikang, numei khat kangtum


url: =Thuthak tomkim ~ The Tedim Post (07 Aug) :: ZOMI DAILY\nThuthak tomkim ~ The Tedim Post (07 Aug)\nposted on 7 August 2020 at 9:41 pm Lomkholna: Myanmar, News, TedimPost\nNews In Brief: Thuthak tomkim ~ The Tedim Post (07 Aug)\nAugust 5, 2020 ni Covid-19 natna ngah Case 357 pen Quarantine akikoihna Cikha Khuapi pan Tedim Khuapi, Zatopi ah nitak lam nai 3:45 hunin hong tungta hi. Amah pen India gam, Bangalore Khuapi pan hong ciah Tedim Khuapi, Myoma veng a teeng Kum 19 apha pasal 1 ahi hi.\nTedim Township ah High School leh Sub-High School akigawm sang 25 om lak pan sang 24 kihong khinta hi, ci-in Tedim Township Education Officer Sia Pau in gen hi.\nAugust 4, 2020 ciang mee-sazian kisuanna ah a en mipi pen mee khia thei mimal lak pan 17% bang phakhinta a, mee-sazian manlohna hangin puahphat ding a ngen pen mimal 400,000 val pha khinta hi, ci-in kumpi thunei U Myint Naing in gen hi.\n2020 Kum sungin Myanmar gam sungah Kum 10 cingkhin leh Kum 18 cingkhin Tein 3 leh lang te ading NRC Card (Matpongtin) kibawl sak khin hi, ci-in Union Immagration Minister U Thein Swe in gen hi.\nJuly 27, 2020 ciang Myanmar gam sungah H1N1 natna nei mi 8 om hi, ci-in MOHS te tungtawn in kithei khia hi. Mimal 781 akisit na lakah mi 8 tungah a kimu ahi hi.\nMee-sazian suang hun pen amasa in July 25 pan August 7, 2020 dong ding hi, ci-in UEC in tangkona nei himah tase leh mee-sazian ah aki khial tamluatna hangin ni 7 ki behlapto in August 14, 2020 dong khanto ding cih kiza hi.\n21 Century Panlong Khawmpi ah mualmi thautawi NCA suaikailo kipawlna 8 lakpan AA te simloh kipawlna khatteh makai 2 ta khawmpi kah dingin sapna kinei ding hi, ci-in tavuan neiten genna nei uh hi. NCA thukimna suaikailo mualmi kipawlnate in KIA, UWSA, NDAA, SSPP, KNPP, TNLA, MNDAA leh AA te ahi uh hi.\nLebanon gam, Beirut khuapi a piang puahkhapna hangin dahpihna lahna in France gam, Paris khuapi a om Eiffel Tower pi pen August 5, 2020 nitak lampan meimitna tawh lakkhia uh ci hi.\nCOVID-19 hanga sihna athuakte ading dahpihna lahna in Brazil gam, Sao Paulo khuapi ah mawtaw leh hawlin tai 1 val paina August 5, 2020 ni-in nei uh hi, cih thu kiza hi. Hih hun sungah mawtaw bebek 250 val bang kihel ci hi.\nLebanon gam, Beirut Khuapi a phuahkhapna hangin Lebanon kumpi tungah UK in Sterlin Pound Million 5 ka huh ding uh hi, ci-in UK Foreign Minister Dominic Raab in gen hi. Tuni ciang misi 135 valin aliam 4000 val khinta hi.\nSouth Korea gamah ni 44 sung guahciinna hangin mi 16 val bang si a, mi 11 mang in mipi 1600 val bang inn leh nusia in kihem uh hi.\nMore: Democracy thupha leh Tedim khantohna ~ Rev. Nang Lyan Kap\nAugust 6, 2020 ni Leitung bupah Covid-19 natna ngah Tein 180 val(18,851,834), asi Tein 7 val (708,540) leh adam kik Tein 100 val (11,394,076) phata hi. Source : 7day news, , Eleven Media, Myanmar Times, DVB, Irrawaddy, IPRD Tedim.\nPrevious: Lebanon thupiang tawh kisai ka theihkhak sunsun\nNext: Sia David Lah te thu kikhenta\nBangkok khuasung Bus tungah numei te nawi ameksaksak pasal khat kiman\nMalaysia University khatah Bomb om ci’n ki patau mahmah\nKlang Valley sungteng 4km nuai ahihleh RM0.99 tawh Uber Taxi kituangthei ~ ZD\nMawhna Kiphawk! ~ Rev. Zam Khat Kham\nMyanmar vai: Thangho leh Liando te unau Phone kihona ~ CS Khai\nThu ngaihsut theihna leh tapa taimang\nNgaihsutna thak nei den in ~ Hau Za Cin\nHennunuai (Spinach) nekna le cidamna


url: =Zomi leh ECOSOC Youth Forum 2016 :: ZOMI DAILY\nposted on 5 March 2016 at 4:08 pm UTC+9:30 Lomkholna: News, Zomi\nZomi leh United Nations Economic and Social Council (ECOSOC) Youth Forum 2016:\nZomi: Tangtawn a kipan unau laiguizom, beh tuamtuam a min kilo, kam letkullo, leitung keuli ateng’ Zomite ih hihi.\nUnited Nations ( UN):1945 kum in, leitungbup kipawlna kiphuan khia a, tua in, United Nations ( UN) kici hi. Tulaitak in UN a kipawl gam in, gam 193 pha hi. UN in leitungbup ‘ Human Rights’ kici ( Mihing thuneihna) a kemcing ‘Law’ (thukham) lenkip den ban ah, ‘Democracy’ kici (mipi thuneihna) khangsak den hi. Tulaitak in Mr. Ban Ki-Moon in General Secretary a seplai tak hi.\nEconomic and Social Council (ECOSOC):Ecosoc pen UN kungpi pan, a hiang khat hi a, Sumlei sumzuakna lamsang leh khuatang khantoh nang kipawlna hi-in Zomi Innkuan United States of America(ZIUSA)te zong kihel hi.\nZomi Innkuan United States of America( ZIUSA): ZIUSA pen mipi phattuam nang’ US gamsung aa kipawlna (48)te bulpi hi a, kipawlna tuamtuam pan Board of Directors (65) leh teelcing Executive Committee (15) tawh kilam hi. July 2014 in, UN ECOSOC ah thukuptheihna ( Consultative Status) khat hi.\nYouth Forum 2016: Youth Forum 2016 pen 1-2 Febraury ah, UN Headquaters, New York ah kibawl hi. Theme pen “Implementing the post-2015 Development Agenda” leh ” Youth Taking Action to implement the 2030 Agenda” hi. Mr. Ban Ki-Moon in kammal hong nusiah in” I call on young people across the world to lead and act with courage” hi. A tom mahmah in gelh leng, 2030 ah leitung mikhem peuh liangko kikim theih nang, khangnote makaihna hansan tak in lakkul ta hi cihthu hi.\nZomi Pan Khawmpi Akah Dingte Kisap Namnga:\n1. Zomi hi ding hi.\n2. US gamsung ahilo, gamdang pan ahihleh, Passport anei hiding hi.\n3. Pilna laitan kician anei, English pau atelthei khat hi ding hi.\n4. Zomi Innkuan USA kipawlna, a Mabante leh Zomi Movement a thukim/ tha apia khat hi ding hi.\n5. Khawmpi kah dingin, kuanna ciahna lamsap a kipan, zintunna ding leh annek tuidawn ding khempeuh amah leh amah a kisikzo khat hi ding hi.\nZomi UN Khangno Khawmpi Kahte.\n1. Cin Lian Khai, Tg.\nOrganizer, ZCD Youth, Tedim, Myanmar\n2. Nung Sian Tuang, Pa\nPresident, Tedim Youth Fellowship, Tedim, Myanmar\nUS Gam sung pan:\n1. Andrew Mung, Tg.\nZomi Innkuan New Bern, NC\n2. Khup Sian Tuang, Tg.\nZomi Innkuan Tri-State, PA\n3. Gin Kap Thang, Nashville, TN\nYouth Forum ah Thu Kikupte:\n1. The Role of Youth in the implematation of the 2030 Agenda\n3. Youth Employment and entrepreneurship\n4.Poverty, inequalities and youth empowerment in urban areas\n6.Peaceful and inclusive societies\n9. Europe, North America and Other States\n10. Asia and the Pacific\n11. Middle East and Northern Africa\n12. Promoting youth as partners in the implementation of the 2030\n13. Promoting Innovative Partnerships involving youth to implement the 2030 Agenda\nUN ECOSOC Youth Forum 2016 Pan ka Thangahna Themcik:\n1. ZIUSA makaite kizen mahmah in, nasepdante zum nasep mahmah uh hi. UN ECOSOC ah Consultative Status hong ngahpih Pu Gs Khup leh apawlte tungah thangah ingh, Zomi a ding apanna uh thupi sa in lungdam ingh.\n2. Gam tuamtuam pan khawmpi hongsimte piltuak thei mahmah uh hi.\n3. Zomi pekkhat, namdangte pekkhat.\n4. Pilna manphat man thei ka hihman in zong thangah ingh.\n5. Khangnote thupitna musemsem ka hihman in thangah mahmah ingh.\n6. Khangnote pen buaina khempeuh a vengsakte a hihman in thangah mahmah ingh.\n7. Thusin khempeuh leh kikup khempeuh hoih khinsiat in Zogam ah zathuai leh a kizang thei vive ahihman in thangah lua ingh.\nLungdam Kohna : Amasa in Zomite UN dongah hong lamto Pasian tungah lungdamna lianpi kako kawm in ZIUSA te tungah lungdam ko phapha nuam ingh. ZCD makaite in nasepna ah hong kituah pih ban ah, tualai a kazat ding sum hongkhakte tungah lungdam hong ko phapha ingh. Visa ka apply nang ka kisap sum hong khak U Pau Teuh ( Tuithang- USA Portland leh U Lulun USA Portland), Interview dawngdan ding deihsakna tawh lunghimawh a, honghilh Pu Gs Khup, Pu Do Khup, Pu Kam Sian Mung, Pu Kam Lian, Pu Kam Lam Khup, Visa applyna ah deihsakna tawh hong mawk huh, Lasiam Steven Mang, Visa kangah ciang, Air Ticket kalei nang sum hong zangsak ka Pu Lian Za Mung, ( Kawlpi ZCD Sumkem), Puansilh kisap tuamtuam lei nang leh lungdam pihna sum hongpia, U En Deih Mang( Kawlpi), U Lian ( Germany), Upiang( Bankok), U Kimpi( Measod), Ka zinma a, hongzuan a, thu hongngetsak, Sya Khen leh Syamah Esther leh lawmteng, Khakhat sung Yangon ah zin hongdo ka Pu Thang Lam Piangte Innkuan,\nNew York ah kithuahpih lawmteng: New York ka tunkhit teh, ka khualzin nang itna veina deihsakna tawh, hong vansak, Pu Sawm Lian( ZIOK Makai leh ZIUSA Sumkem, Genvaisai pipa, leh a zi U Zam Nu, New Jersey a, Tri-State Momno makai lawm tuangpi, U Cinh Go Sektak, Khaisuang leh a kipawl pihteng, Dallas ah U Tuang, U Khaipi leh Zomi Innkuan Dallasteng, Zomi Innkuan Fort Worth ZBC& ZMC,Tg. Dongno, LZ Kim, Peter Mung, leh Lawm Kim San, Austin Zomi Innkuan- Pa Khanno leh alawmteng, San Antonio Zomi Innkuanteng, Houston Zomi Innkuanteng, ZIOK, Zomi National Day zatna Dumus & Amarillo, Tulsa ah FGA, FEMC leh ulehnau teng, Zomi Innkuan Kansas Pa Cin leh alawmteng & ZAC, Iowa Zomi Innkuan Makkaite U Khual, U Khai leh alawmteng, melmuh loh, U Siansawm, Zosuan Thawng , Gin Sian Siam, itna taktawh sunsiah hongtun mimal kim, thu hongngetsak, an hong nekpih, kisap neng2 hongpia, puan hongsawp sak, zin hongdo, hongvak pih, lungdam kohding kilawm ka lawh khakloh teng, leh ka koh laidingteng tungah lungdamna lianpi hong ko ingh. Topan thupha namcin hongpia ta hen!\nThukhupna : ” Time for global action for people and planet” paupau hun hinawnlo, leitung vantung a ding nasep hun hita”. Takheh Zomi.\nCin Lian Khai (USA- Tawmvei)\nZomi In Kapiang,\nPrevious: ZAM Thupuak :: 06 March 2016\nNext: Laaitui’ gam leh singkung


url: =Zothau hongpian khiatna thu :: ZOMI DAILY\nposted on 16 February 2016 at 7:00 am UTC+9:30 Lomkholna: Article, History\nLeitung mun tuamtuamah gal nanna ding galhiam, a khang khangin hong om suksuk hi. Tulai taka a kizang thaute pen Europe gamah 1326 AD kumin kizang ta a, gal do nadingin kum zalom sawm-le-li pawlin kipan hi ci-in ki ciamteh hi.\nA.D Kum zalom sawm-le-nga hun khawnga kipanin nitumna lam gamah mikangte’ pilna hong khangin, sum bawl sumzuakna hong khang a, set tawh nasepnate hong om hi. Tua huna kipan Mikangte in mun tuamtuamah siahgam (provincial colony) hong zong ciat uh hi. English mikangte in kum zalom sawm-le-sagih kiim pawlin India gamah phualpi hong sat uh hi.\nTua pan French-te in tuh nuam ahih manin French leh Englishte hong kikap hi. Tua-ah a gam ukpite pen sum leh thauvui thautang tawh huh tuak uh ahih manin India gam leh Kawlgam sungah thau hong tam mahmah ta hi.\nTua bangin Mikang kumpi’n Kawlgam, Mizogam leh Manipur gamte a lak khit cianga a gammite’ thauvui thautang neihte khempeuh khopsak ahih manin, a mawkna-a Mikang kumpite’ khut tunga a piak sangin Zogamah zuak uh a, sum suah uh hi. Tua bangin Zogam nangawnah thau hong leetkhia hi.\nZo thau tam hong kipatna: Nidanglai thau a om ma-in, ih pu ih pate in sa leh gal zong, lum leh tei tawh na that uh a, “Zanga vuisa vannuai siing ii lel, Tangsial bang sun ta’nge, Tuai zong um tui bang ka khuai hi”na ci uh hi. Pu Khan Thuam uk hun bei kuanin Kawlgam, Mizogam leh Manipur gam panin a kila thau om pianpian ta hi. Ahih hangin thau tam nai lo a, lum leh tei mah kitam zat lai hi. Ukpipa Kam Hau hong khan ciangin (1848) thau hong tam pianpian ta hi. 1857 kumin Pu Kam Hau te’n Manipur gam singtang khua khat va sim gawp uh a, Meiteite zong thangpai gawpin a Leengpa uh Chandra Kirti Singh(Ngameingam) leh a galkap 2000 val Kam Hau do dingin Tedim zuanin hong kuan uh hi. Singgial Khawtaw Meitei gun kianga om Suangsuang kicihna munah nasia takin kikap uh a, Meiteite a guallelh ciangin a suakta sunte tai uh a, a thau nusiat teng uh singhawm suanghawm sunga a seelte uh a kimu tawh, tui sung pana kingah tawh a kikaihkhop ciangin Zogamah thau hong tam thei pan hi. Pu Khaw Cin hun ciangin thau hong kicing pian ta a, Zogam a Mikangte hong tun hun 1890 kum bekin zong Zomite thaulawng 2173 hong khawmkhia uh hi.\nZomi leh thau kikhen theilo: Ih Pu ih pate in thaulawng tawh kisai koici bang ngaihsutna nei hiam cih ciangin: Nidanglai-in sa leh gal mah thupi pen hi. Lum leh tei pen mihing khat leh khat ahi a, ganhing khat peuh tawh kitanglaina bang bekah kizang thei a, thau pen a lum leh tei zatte uh tawh tehin hong kikhai mahmah hi. Thau a kitawi ciangin gal leh sa tungah gualzawhna thakhatin hong khang hi. Tua bangin Zomite’ nuntakna-ah thau hong thupi mahmah ta ahih manin a luang uh tawh na khek ngam ta uh hi. Mikang Kumpite in Zogama thau khempeuh hong khopsak na na sa mahmah uh a, a tat kik nadingin a neih a lamh khempeuh uh pia ngam uh hi. A thaulawng a it manin a sihlawh zong om ahih manin “Zomite in a zi sangin a thaulawng a it zaw hi” cih dongin Kawlgam sungah kiciamteh hi.\nIh pu ih pate in thaulawng tawh a lungsim ngaihsutna uh na genkhia uh hi. Gal leh sa a mat-a a lungdam mahmah ciangin khawmual ah hanla sa-in thau lawnin mualsuah uh hi. Tua bek hilo-in sih ni ciangin pasal kap ngei lo-in a kah tangin min sialin thau lawn hi. Tua pen a kah tanga a ngaihsut ahi hi. Tua bangin Zomi pasal khat thau tawh kikhen thei lo hi:\n(a) Taang hing ci a zangkhen kawlciang ko liang a bang kimciat a sangsa mualsuah leh taang kilawm e,taang kilawm e,\n(b) Sangsa mualsuah leh taang kilawme, pupa khuamual a va don ding tuk lu pal zep leh lia kilawm, lia kilawme” ci-in thau thupi asakna uh la-in na sa uh hi.\nThauvui bawlna thu: Mikangte hong tun hunin Zomite in thau nei khin bek tham lo-in thauvui nangawn bawl thei khin hi. Tua ahih manin Mikangte na dawn bawl lo uh hi. Thauvui bawl thei ahih manin Zothau tawh galleh sa adeih a ut bangun na kap zo uh hi.\nInnuai ek-awng mun, ek nelna muna leite leh innuai niin teng khawmin, beel sungah tui tawh kidiah hi. Tua eklei diahna tui pen vuttui bangin kikhaih a, tua a kikhaihkhia tui (nitrate) pen citui bangin al hi. Eklei kikhaihkhiatna tui la-in citui huanin kihuan leuleu hi. Citui ih huan ciangin Zoci hong suah mah bangin, tua eklei tui huan leng hong ha liuleu a, tua pen eklei kici pah hi. Tua eklei panin thauvui ih deih bangbangin kibawl thei ta hi. Phalbi hunin eklei kihuan thei zaw deuh hi.\nThauvui a suah theih nadingin kaat (sulphur) tawh hel kul a, kaat piankhiat nadingin gatang hal keu-in kisuvui hi. Tua lo-in, theidam sing ahih kei leh hongma sing ten nenin kihal a, tua meiholte kivuisak hi. Tu-in ekleivui hai khat leh meihol vui hai khat helin tui kinelsak a, sumah a vui siang dong kisu hi. Tua bangin a vui siang dimdem dong nihvei thumvei dong kisu kikkik a, thauvui hong piang hi. A hoih leh hoih loh theih nadingin thauvui tawm khat la-in la, hal masa-in, Thauvui khu a tunga a len toh leh a hoih kici hi. A khu lei-ah a bial leh hoih nai lo kici a, kisu lai hi. Numeite in thauvui su leh sa kiman thei hi, kici hi. Mikangte hong khan ciangin kumpi sung panin kaat (sulphur) baih takin kingah thei ta hi.\nPrevious: Zomite’ Tuipigal Kankhiat leh Khuamuh kipatna ~ Paul Thangpi\nNext: Ka’hi bang-in ~ Pu Zokhai


url: =Mite in agam alei amuntek puah in zuum’ eite abang ci :: ZOMI DAILY\nposted on 9 August 2014 at 12:56 pm Lomkholna: Article, Hauthang, Politics, Zomi\nKitehkakna leh kiteh muhna aom mah siah ei mua teng kilumletlet ding pupa pian zia hi lelel leh ilawm hi. Khuapi leh Gam minthang te pan vet kei ni. kikupna in Khuata nunzia hi ah en kik ta dih hi.\nGam makai leh Gam ading in akipia mipil minthangte khuapi sungteng in mihau te suak leh khak sung pan kipan khia leh apiang khia mi tm om hetlo leitung miminthang te tangthu ah ki mu thei hi.\nTu in Khuata din mun kikum ta dih ni.. Khuata ah thunei leh vaisai pi pen Hausa pa, Azom ah Biakna siate’ Azom ah Siamsin sang sia te ahihi.\nHih mi thum te ataktak in Zogam sung om te pen 21 century hun ah Tedim zong kalsim khasimapha lotata hi ta hihi.\nHih ding muntawh Zogam khuata te kimakaih uh a, Hausa te in athuneih hun ahih leh singhalh / Khuasingkham te kham nanapi aman autut in mawk zuakzuak thei a, ahih hang hautuan hetlo ahihi. Aneih sunsun innkhawi gante zankimkim in milo lai beligui liimciimahmah peuh sakol leh bawngte anvak thei zanzan uh hi. Khua sung tangpi tha tawh nasep hong in lokhawhlawm pan kipan bawl thei uh a, akingah an leh sum te tangpi in noptuam na omngeilo khuata Hausa kimakaihna om thei thei.\nCiiim phawng in Khuavengte tawh gamgivai, Lodung lovai leh tuineek peuh in kitokpoina om theisak zanzan Hausa kinei thei hi.\nSiangsia te leuleu ciang in Kumpi sangsia te neek kicingzolo leh ngahna tawm ziak in Khuami tungah vaituamtuam pau lap sumzonna kibawl thei om thei zelzel thei ahihi. Gentehna Sihna nopna ah sangtawh kisailopi in sangkhak ahihkei leh hehnepna ding cih sumtuamtuam kidonsak akipiak zawh kei leh Vaimim bawk khat, Vaimin haikhat kidon cih te kumpi theih pih loh in sem sim thei mawkmawk ahihi.\nBiakna siate Khuata ah biakna sia te pen khua sungah Hausa tesang in neek liimzaw thei a, aneek liimna ziak in Hausa te sang in Zogam khuata te ah thunei nuam zaw Biakna sia ki om thei hi. Ubangbang in Khuasung pingphei mawkmawk thei sia nengneng om laI ahihi.\nKhuasung khantohna sep ding sang in khuasung ah autut in thu nei nuam Hausa te Biakna siate leh Sangsia te hi den ahihi. Langpan na tawh gen na hilo a, hongtung ding Zomi mailam ah bulphuh penpen ding Sangsia te’ Biakna siate leh Zogam sung Hausa te ahihi.\nHausa hihna , Biakna sia hihna leh Sangsia hih natawh khuata te ah utut thuneihna leh vaisaina tuamtuam in khantohnasep na lam ahihna ding kisam pen ahihi. Kazak ngei Tuithang khua ah Hausa pan in Khua sungah leisan innlam zoding aom leh singhalhte zangsak a, Leisan inn lamzolo ding peuh singhalh lasa ngeilo zaw ahihi kici ngei ka za ngei hi.\nTua pen nung ngaihsut kik leng Tuithang khua Zogam khua leisan tawh kimlam inn hoih nono om hen cih na hi ik bilbel ahihi. Akhua mulo Hausa leh Sangsia, Biakna sia te omna hi leh Hih leisan hal sing te matmang ding hilel kici gelgel thei lai ahihi.\nZogam ah singmat ding in Dolsing, Phatsing’ cih amanpha sing om hetlo bilbel ahihi. Manuam ding hi leng India gam ah akizuak thei ding Taak sing, Dolsing Phatsing te phalna om kei leh mat huai zaw ahihi. Tualo eimau tualsuak kikhang khan na nasep hang in kumpi singkham ahilo singte mawk mat theihna ding thukhun muh hak lai mahmah ahihi kici hi.\nZogam Kawlgam ah innhoih khat mu leh koipan sumla, kua in Engineer sem cih kan velval ah, sum liautuak sawnsawn lai in kibawl ihihi. Hih in Mikangte leh Japan te nam te hongpai in hong subuai hi hial lo ahihi.Tua ahih man in Mite in agam alei amuntek puah in zuum’aa eite abang ci.i hiam cih thu ngaihsut huai mahmah ihihi.\nPrevious: Zolei’ Sun nitaanglo bangliang ei\nNext: ZAM Thupuak :: 10 August 2014\nAung San Suu Kyi a vang kiam ta hiam? ~ Tedim Post


url: =914 Zomi te Step 2, Koi ah? :: ZOMI DAILY\nposted on 3 December 2014 at 12:38 pm Lomkholna: Mungsen, News, Politics\nHih ka lai at pen 914 Zomi a ci te bek tawh ki sai hi. Code dang zang ten no code/ no group no na ki kum un.\nKumpi gel na ki zak dan a hih leh April-May 2015 kim pawl in Ethnic conference khat bawl ding in tua tung tawn in minam khensat ding ci thu hi. Tua a hih leh Zomi koi ah.\n1. 914 Zomi te vai pen 914 Zomi a ki ci te bek tawh ki sai a hi na tawh ki zui in, hi Zomi te vai ki kum na ah zong 914 Zomi tangmi pen 914 Zomi te bek hong hih ding thupi mah mah ding hi. 914 Zomi te vai hong sung nuam 914 Zomi a ki ci lo te a om leh nang tawh ki sai lo hi e ki ci theih pah ding thupi mah mah ding hi. Hih ethnic conference ah 914 Zomi te representative ding pen 914 Zomi a at te bek a hih ding, kawlgam a ki pawl na ten a en cik ding na ki nging khol le uh cin lung gulh huai sa ing.\n2. 2014 result tung tawn in Zomi cih pen kumpi hong cianteh ding ci pen theih sa ci theih sa pial ing. Bang ci din mun tawh hong ciam teh ding ci pen Step 2 na hong hi ta ding hi.\n3. 914 Zomi a at te a tam zaw deih na pen Chin hi lo Zomi cih hi. A hi zong kawlgam ah minam pi 8 om in ki ciam teh hi. Zomi, Naga te Chin sung hel lo in, O, Taileng (Shanni), Palaung ci te Shan sung ah hel nawn lo in, minam pi in ki koih ding ci leng lah minam pi hong tam lua mah mah zel ding a, practical in kumpi hong sang zo diam ci zong ngaih sut huai ding thu khat hi. Kawl te a hi lo minam pi khat ciang State khat tawh a ki kal suan hi a, minam khat in ciang National Parliament ah MP 12 ta dan in thukhun a ki bawl hi. Zomi pen Kachin, Mon ci te tawh a ki level ding e ut na hi. A hi zong practical ta tak ing hong hi zo nai diam? Minam khat state khat, minam khat MP 12 hong hi mawk leh State leh MP hong tam lua peuh mah ding ci leng.\n4. Tua a hih leh Zomi te Chin sung hong lel ding uh maw? Naga te tawh e din mun hong ki bang ding suak hi. A mau zong kumpi Chin group sung ah hel uh hi. Chin group sung ah bel hel in, a hih hang Chin hi lo, related ethinic group ci ding maw?\n5. Chin-Zomi-Naga group ki ci ding maw? Bang practical pen ding hiam?\n6. ZCD policy bel “Chin tang Zomi” hi mawk in, a practical ta tak diam? Zomi a pom thei sa Baptist te zong CBC lam hong zuat san ta ci leng Chin tang Zomi ci pen tu lai hun tawh a ki tuak ding hiam?\n7.ZCD (UNA), NLD leh CLD (Chin League for Democracy) ci te ki pawl khawm ding (alliance khat a ding) ki ci ci leng lam khat pan ZCD leh CLD ki pawl khawm ding/ na sem khawm ding ci dan hong suak sa ing. Zomi vai ah makai pi ZCD a hih man in, ZCD leh CLD alliance vai pen Zomi leh Chin vai ah bang ci bang a khiat na (result/implication) a om tam? CLD ten Zomi pen hong sang sak uh maw OR ZCD ten Chin pen a sang ta dan maw? Zomi a tuam Chin a tuam a ki ci ta dan maw?\nZCD in Chin tang Zomi (Chin bup) maw a hih leng leh Chin hi lo Zomi (Zomi a ki ci te bek) maw?\nNote: E ut na a ki kum ding hi lo hang a, bang pen practical pen leh achievable ding hiam a ci e hi hi.\nPrevious: Dawi Gilo Kizo Sak Kei In ~ Khat Thang\nNext: Diksakna pan diktanna, Justification a zom


url: =Biakna Man Bangci Khen Thei Ding? | A Lungdamhuai Thu\nIN SIM Abbey Abkhaz Abui Acholi Adhola Afrikaans Aja Ajie Albania Albania Khutlimlah Pau Alur American Khutlimlah Pau Amharic Angola Khutlimlah Pau Arabic Arabic (Morocco) Arabic (Tunisia) Argentina Khutlimlah Pau Armenia Armenia (Nitum) Assam Ateso Attie Aukan Australia Khutlimlah Pau Austria Khutlimlah Pau Awajun Aymara Azerbaijani Azerbaijani (Cyrillic) Balinese Bambara Baoule Basque Bassa (Cameroom) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bete Betsimisaraka (Khanglam) Betsimisaraka (Saklam) Biak Bicol Bislama Bissau Guinea’ Creole Bolivia Khutlimlah Pau Bosina Boulou Brazil Khutlimlah Pau British Khutlimlah Pau Bulgaria Bulgaria Khutlimlah Pau Cakchiquel Cambodia Catalan Cebuano Central Alaskan Yupik Chamorro Changana (Mozambique) Changana (Zimbabwe) Chavacano Chichewa Chile Khutlimlah Pau Chin (Hakha) Chin (Tedim) Chin (Zotung) Chin (kuki) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuukese Chuvash Cibemba Cinamwanga Cinyanja Colombia Khutlimlah Pau Comoros (Ngazidja) Costa Rica Khutlimlah Pau Croatia Croatia Khutlimlah Pau Cuba Khutlimlah Pau Czech Czech Khutlimlah Pau Damara Dangme Danmark Dari Dayak Ngaju Dayal Ahe Digior Diola Douala Drehu Dusun Dutch Dutch Khutlimlah Pau Ecuador Khutlimlah Pau Edo Efik Emberá (Catío) Esan Estonia Estonia Khutlimlah Pau Ewe Faroese Fataluku Fate Fiji Filipino Khutlimlah Pau Finland Finland Khutlimlah Pau Fon Frafra Frisia Fulfulde (Cameroon) Futuna (Nisuah) Ga Galicia Garifuna Georgia German German Khutlimlah Pau Ghana Khutlimlah Pau Gitonga Gokana Gourmanchema Gouro Greenland Grik Grik Khutlimlah Pau Guadeloupean Creole Guarani Guarani (Bolivia) Guatemala Khutlimlah Pau Guere Guerze Guianese Creole Gujarati Gun Guna Haiti Creole Hausa Hawu Haya Hebru Hehe Herero Hiligaynon Hindi Hiri Motu Hmong (White) Honduras Khutlimlah Pau Hong Kong Khutlimlah Pau Huagary Khutlimlah Pau Huastec (San Luis Potosi) Huave Huichol Hungary Hunsrik Iban Ibanag Ibinda Iceland Igbo Iliko Inakeanon India Khutlimlah Pau Indonesia Indonisia Khutlimlah Pau Irish Isoko Italy Italy Khutlimlah Pau Japan Japan Khutlimlah Pau Java Javanese (Eastern) Jula Kabiye Kabuverdianu Kabyle Kachin Kadazan Kannada Karen (S'gaw) Kazakh Kazakh (Arabic) Kekchi Khana Khasi Kikamba Kikaonde Kikongo Kikuju Kiluba Kimbundu Kinanade Kinyarwanda Kipende Kirghiz Kiribati Kirundi Kisi Kisii Kisonge Kongo Konkani (Devanagari) Konkani (Roma) Korea Korea Khutlimlah Pau Kosraean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sornai Kwangali Kwanyama Kyangonde Lahu Lamba Lao Latgalian Latvia Latvia Khutlimlah Pau Leitaw Africa Khutlimlah Pau Lenje Lhukonzo Lingala Litthuania Lomwe Lovari Low German Luganda Lugbara Lunda Luo Luvale Luxembourg Macedonia Macua Macushi Madagascar Khutlimlah Pau Madi Makasae Malagasy Malawi Khutlimlah Pau Malay Malayalam MalaysiaKhutlimlah Pau Maltese Mam Mambae (Ermera) Mambwe-Lungu Mandinka Mandjak Mang Mangareva Mangolia Khutlimlah Pau Maninkakan (Nisuahlam) Manipur Mano Mapudungun Marathi Marqueasan (Nuku Hiva) Marqueasan(Hiva Oa) Marshall Mauritia Creole Maya Maya (Mopan) Mayo Mazahua Mazatec (Huautla) Mbukushu Melpa Mende Mexico Khutlimlah Pau Mingrelian Miskito Mixe Mixtec (Guerrero) Mixtec (Huajuapan) Mixtec (Tlaxiaco) Mizo Mongolia Khutlimlah Pau Moore Motu Mozambque Khutlimlah Pau Myanmar Nahuatl (Central) Nahuatl (Guerrero) Nahuatl (Huasteca) Nahuatl (Puebla’Salam) Nahuatl (Veracruz) Nama Nambya Navajo Ndau Ndebele Nengone Nepali New Zealand Khutlimlah Pau Ngabere Ngangela Ngiemboon Nias Nicaragua Khutlimlah Pau Nigerian Pidgin Niuean Norway Nyaneka Nyungwe Odia Okpe Oromo Ossetian Otetela Otomi (Mexico’gamke Otomi (Mezquital Zaang Guam) Paez Paici Palau Panama Khutlimlah Pau Pangasinan Papiamento (Aruba) Papiamento (Curacao) Paraguay Khutlimlah Pau Pemon Pennsylvania German Persia Peru Khutlimlah Pau Piancit Piancit Khutlimlah Pau Piaroa Pidgin (Cameroon) Pidgin (West Africa) Pilaga Poland Poland Khutlimlah Pau Pomerania Ponapean Portugal Portugal Portugal Khutlimlah Pau Pular Punjabi Punjabi (Shahmukhi) Quebec Khutlimlah Pau Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huanuco) Quiche Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Reunion Creole Romania Romania Khutlimlah Pau Romany (Albania) Romany (Argentina) Romany (Bulgaria) Romany (Eastern Slovalia) Romany (Greece Khanglam) Romany (Greece) Romany (Macedonia) Romany (Macedonia) Cyrillic Romany (Romania) Romany (Serbia) Roviana Rumanyo Rungus Runyankore Russia Russia Khutlimlah Pau Rutoro Saami (North) Salvador Khutlimlah Pau Samoa Sangir Sango Saramacca Sarnami Sena Senoufo (Cebaara) Sepedi Sepulana Serbia Serbia (Roma) Serbia Khutlimlah Pau Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Sidama Silozi Sinhala Slovak Khutlimlah Pau Slovakia Slovenia Slovenia Khutlimlah Pau Soli Solomon Islands Pidgin Somali Spain SpainKhutlimlah Pau Sranantongo Sunda Susu Swahili Swahili (Congo) Swati Sweden Sweden Khutlimlah Pau Swiss German Khutlimlah Pau Sxen (Canton) Sxen (Taang ngeina) Sxen (telol) Sxen khutlimlah Pau Tagalog Tahiti Taiwan Khuttlimlah Pau Tajiki Talian Tamail Tandroy Tankarana Tarahumara Tarascan Tatar Telugu Tetun Dili Thai Thai Khutlimlah Pau Tigrinya Tiv Tlapanec Toabaite Toba Tojolabal Tok Pisin Tokelau Tongan Toraja Totonac Toupouri Tshiluba Tshwa Tsonga Turkey Turkmen Tuvalu Twi Tyrewuju Tzeltal Tzotzil Uighur (Cyrillic) Ukrain Umbundu Urdu Urhobo Uruguay Khutlimlah Pau Uruund Uzbek Uzbek (Roma) Valenia Venda Venezuela Khutlimlah Pau Vezo Vietnam Wallisan Warao Waray-Waray Wayuunaiki Wejewa Welsh Wichi Wolaita Wolof Xaracuu Xavante Xhosa Yacouba Yoruba Yukpa Zande Zapotec (Guevea) Zapotec (Isthmus) Zapotec (Lanchiguiri) Zapotec (Villa Alta) Zdebele (Zimbabwe) Zdonga Znema Zulu\n“Kamsang taktak a hilote na muh uh ciangin limtakin kikem un.”—MATTHAI 7:15.\n“Pasian a thei-in a kigen uh hangin a gamtatnate uh tawh kilehbulh hi.”—TITUS 1:16.\n1. Biakna man khatbek om maw?\nJesuh in biakna man khatbek om hi, ci-in a nungzuite a hilh hi. Tua pen tawntung nuntakna hong tunpih lampi khat tawh kibang hi. Tua lampi pen, “mi tawmno bekin a zuizo uh,’’ ci-in Jesuh in a gen hi. (Matthai 7:14) Pasian in Lai Siangtho zui-a biakpiakna bek na saang hi. Thuman in a bia mi khempeuh upna khat sungah kipumkhat uh hi.—Johan 4:23, 24; 14:6; Efesa 4:4, 5 na sim in.\n2. Khristian man lote tawh kisai Jesuh in bang na gen hiam?\nJesuh in kamsang taktak a hi lote in Khristian biakna siasak ding hi, ci-in vauna na pia hi. Amaute en vat leng, man taka a biate mah tawh kibang hi. A biakinnte un Khristianin kigeen uh hi. Ahih hang a mau kua hi takpi hiam, cih khen thei ni-teh. A hang pen, biakpiakna man bek in miciim mihoih Khristian taktak suaksak thei hi.—Matthai 7:13-23 na sim in.\n3. Thumanin a biate bangci khen thei ding?\nNam nga tawh kikhen thei hi:\nThumanin a biate in Pasian’ Kammal a hi Lai Siangtho pen thupisak uh hi. Lai Siangtho thubulte tawh kizui-in nungta uh hi. Tua ahih teh, biakna man pen mi’ ngaihsutdan tunga a kinga biaknate tawh kilamdang hi. (Matthai 15:7-9) Thumanin a biate in a gen leh gamtat kibangsak uh hi.—Johan 17:17; 2 Timoti 3:16, 17 na sim in.\nJesuh’ nungzui takpite’n Pasian’ min Jehovah pen na pahtawi uh hi. Jesuh in Pasian’ min mite a theihsakna tawh a pahtawi hi. Mite’n Pasian a theih nading leh Pasian’ min siangtho ta hen, ci-in thu a nget ding uh a hilh hi. (Matthai 6:9) Na omna munah Pasian’ min a kitheih na’ng bang biakna in hilh uh a hiam?—Johan 17:26; Late 148:5, 13 na sim in.\nKhristian mante in Pasian Gam Taangko uh hi. Gam ki-ukna tawh kisai a lungdamhuai thu a taangko dingin Pasian in Jesuh a sawl hi. Pasian Gam pen mihingte a’ding lametna khatbek ahi hi. Jesuh in a sih ciang dong hih thu a gen hi. (Luka 4:43; 8:1; 23:42, 43) A nungzuite in hih thu mah a taangko ding hi, a ci hi. Mi khat peuhpeuh in Pasian Gam tawh kisai thu hong gen leh koi biakna pan hi ding hiam?—Matthai 24:14 na sim in.\nJesuh’ nungzuite in leitung buaina te-ah kihel lo uh hi. Amau, leitung gamvai leh minam buaina te-ah kihel lo uh hi. (Johan 17:16; 18:36) Leitung ii a lauhuai heekzia tatzia leh lungsimte etteh lo uh hi.—James 4:4 na sim in.\nKhristian mante in khat le khat itna kilak uh hi. Minam kim pan mite a zahtak na’ng un Lai Siangtho pan na sin uh hi. Biakna man lo te’n galte-ah panpihna a neih uh hang, biakna man in tua ci lo hi. (Mikah 4:1-3) Tua sangin, Khristian mante in angsung khual lo-in a hun le a thatang uh midangte huhna-ah zang zaw uh hi.—Johan 13:34, 35; 1 Johan 4:20 na sim in.\n4. Biakna man bangci khen thei ding na hiam?\nBang biakna in a hilhna khempeuhah Pasian’ Kammal bulphuh a, Pasian’ min pahtawi-in, Pasian Gam pen mihingte a’ding lametna khatbek hi, ci-in taangko uh a hiam? Koi pawl in itna lak-in gal peel uh hiam? Bangci na ngaihsut aa?—1 Johan 3:10-12 na sim in.\nLampi Man Tawh Pasian Biak Theihna\nA thupi thu gukte na kan leh tuate a nuntakpih biakna man kuate hiam cih hong theisak ding hi.


url: =Mitmuh tawh khentat pah kei in! ~ Nk Khanno :: ZOMI DAILY\nposted on 28 December 2014 at 1:04 pm Lomkholna: Article, Khanno\nLeitung aa sang hoih minthang mahmah khat ahi Havard sanginnpi’ Pawllutang pa tawh akimu dinigin nupa kopkhat pawllutang zum ah hong lut uhi. Pawllutang pa zumkhan aa lai-at nu in hih nupa te a et ciangin etpi na ding a silh a ten te uh hoihlo in, tual puan bang peuh a silh ahih manin thupit simlo in pawllutang pa tawh na kimuh nop vua leh ngak kha ding, hiah tu unla ngak vo” ci’n aw tol tak in vaimuak hi.\nNai 1 khit bang a sat ciangin lai-at nu in pawllutang pa sap sak nailo hi. Pawllutang pa sap sak kei leng hihmite ciahkik lel un teh cih ngaihsutna tawh na sep san hi. Silh le ten a hoih a nasia tak tawh hong pai mite ciangin awkhum tak tawh vai muak in pawllutang pa khan sungah puak pahpah hi.\nPapipa in bel thukizaksakna laihawm khat sim in tu hichiat hi. Nupi nu in nui hiuhiau sa in tua zum lai-at nu nuih san phei zel in. A tawpna ah lai-at nu in muhthadah sa lua ta hiam om thei nawnlo in pawllutang pa a va gen leh pawllutang pa in zong hong luttum sak o ci’n vaikhak in tua nupategel pawllutang pa zumkhan sung lutkhuan ngah ta uhi.\nZumkhan sung a lutsuk khit uh ciangin maipuam tak tawh sal gega sa in “bang thuphamawh om ahia?” ci’n Pawllutang pa in dong hi. Nupi nu in “aw tua kong paina uh pen hi bang dan hi. Ko tapa khat bek ka neih uh pen sanginnpi (university) ah kum khat a kah khit ciangin hong nusia vat hi. Tua ahih manin ko nupa in ka tapa phawkna bawlna in hih sanginnpi ah na khat peuhpeuh bawl nuam ungh” cin hong dawng kik hi.\nPawllutang pa zong lungkimlohna awging tawh “Hih sang ah kah cih na hangkhat tawh hih sanginnpi ah marn khat ahizong, suanglim (statue) khat ahi zong hong koih saklo ding hi ung” ci’n gen vat hi. Tua panin Nupi nu in zong “Tua dan hilo hi Siapa aw, sanginn khat a lam nuam ka hi uhi.” ci’n hong dawngkik hi.\nTua panin pawllutangpa in zong a mitte telela sak in amaute puansilh nikteente a en pah hi. Tua khit ciangin “Sanginnpi khat lam ding cih pen sum a tul a then aa bei cih na thei uh na” ci’n etnau na kammal tawh hong dawng kik hi.\nTua panin nupinu in a pasal kiang ah houa khiankhian in dollar awn khat val bek khawng bei ding ci. Ei sanginn ding ei man lam lel ni ci’n hong ciahkhia kik uhi. Sanginnpi pawllutang pa in bel tuni a bang ci mite tawh kimu kha ka hi tam maw ci’n a nua ah phunphun san hi.\nA zingciangin thuthang laihawm sungah Billionaire mihaupi nupate ahi Mr and Mrs Leland Standford te in Standford sanginnpi lam ding uhi cih thuthang a muh ciangin zani sun aa a kimuh pih nupate pen mihaupi ahih lam nungphawk san in kisik kik mahmah hi. Standford sanginnpi pen 1891 kum in kihong hi. 1930 kum dong amawkna in lai kisin thei lai in, tua khit kumte ah sanginnpi lut man, tuition fees cih te kidong ta hi.\nLaibu mai et bek tawh hih laibu manpha maw manphalo cih kikhentat theilo hi. Tua mah bangin mikhat i a puatham kizepna te bek etziauh na tawh tua mihing i manphatna hauhnate thupitna te kikhentat theilo hi. Mi neumuhna pan ki kem ciat ni!\nSung maw, Pua, Nang koi thupi sak zaw?\nPrevious: Lungdamna mangngilh kei ni ~ GS Pau\nNext: Marn (Photo) ~ Peter Suumpi


url: =Tai Seng Room in Macpherson / Potong Pasir | Property | Gumtree Classifieds Singapore\n"tai seng room" in Property in Macpherson / Potong Pasir\nAlert Filters: Property in Macpherson / Potong Pasir (Keyword:"tai seng room")\nTai Seng / Bartley MRT Master Room for Rent_81188359_No Agent Fee\nMaster Room Nearby Tai Seng / Bartley MRT for Rent ❤ No commission/ no owner ❤ Price excludes utilities, an air-con meter for every room ❤ Weekly house cleansing and small maintenance ❤ Call James 811*** / Lee Wei 918*** ❤ Size: 125 Sq.ft ❤ Pax: 1 ❤ Wi-Fi: Free High Speed Wi-Fi ❤ Cook: Allowed ❤ Private Bathroom ❤ Fully Furnished：A/C, Refrigerator, Microwave, TV, and other basic furn ...\nM.room for ladies $250 /mo.Balam Road Blk 31 PUB excluded\nA/c Master Rm near St Stephen Church,Macpherson Mrt,Tai Seng,Mattar Mrt,Ubi Ind. Wet Market Sheng Shong NTUC and bus stop available first week of January 2018. Windy and peaceful place Can do Laundry and cook ,not crowded .tks\nGet a daily alert with: Property in Macpherson / Potong Pasir (Keyword:"tai seng room")